Tuesday, November 26, 2019 11:00 AM 11:00\nΕπιστημονικά τεκμηριωμένο και παγκοσμίως καταξιωμένο εντατικό βιωματικό ομαδικό πρόγραμμα μείωσης άγχους με βάση το mindfulness (ενσυνειδητότητα). Σχεδιάστηκε το 1979 από τον Dr. Jon Kabat-Zinn και ξεκίνησε να εφαρμόζεται στην Κλινική Χρόνιου Πόνου της Ιατρικής Σχολής του Πανεπιστημίου της Μασαχουσέτης. Αποτελεί το σημείο αναφοράς για όλα τα προγράμματα mindfulness παγκοσμίως αλλά και τη βάση για τις πάνω από 4.500 δημοσιευμένες επιστημονικές μελέτες που έχουμε στη διάθεσή μας σχετικά με την αποτελεσματικότητα της μεθόδου.\nΜέχρι σήμερα το πρόγραμμα έχουν ολοκληρώσει πάνω από 24.000 άνθρωποι, εφαρμόζεται σε πάνω από 800 ιατρικά κέντρα σε όλο τον κόσμο και είναι εγκεκριμένο από τις μεγαλύτερες ασφαλιστικές εταιρίες και πολλά εθνικά συστήματα υγείας στην Αμερική, Ευρώπη και Καναδά. Το επίσημο πρόγραμμα MBSR διδάσκεται μόνο από εξουσιοδοτημένους εκπαιδευτές του Center For Mindfulness της Ιατρικής Σχολής του Πανεπιστημίου της Μασαχουσέτης.\nΚΥΚΛΟΣ ΟΚΤΩΒΡΙΟΥ 2019\nΠαρακαλούμε δείτε στο τέλος της σελίδας όλες τις πληροφορίες για τον επόμενο κύκλο που ξεκινά 1η Οκτωβρίου 2019 και συμπληρώστε τη Δήλωση Ενδιαφέροντος.\nΤο MBSR απευθύνεται σε ανθρώπους που επιθυμούν να υιοθετήσουν μια πιο συνειδητή στάση ζωής και να αναπτύξουν συναισθηματική και ψυχική ανθεκτικότητα, αντιμετωπίζοντας τις προκλήσεις της ζωής (που μπορεί να οφείλονται στην εργασία, την οικογένεια, σε ασθένεια, ψυχικές διαταραχές κ.ά.) με μεγαλύτερη αποτελεσματικότητα. Σε ανθρώπους που επιθυμούν να:\nΠροσεγγίσουν τη ζωή τους με μεγαλύτερη αυτοκυριαρχία, ενέργεια, κατανόηση και ενθουσιασμό\nΒελτιώσουν την εστίαση και την πνευματική διαύγεια\nΚαλλιεργήσουν ψυχικό σθένος και την ικανότητά τους να ανακτούν τις δυνάμεις τους πιο γρήγορα μετά από δύσκολα γεγονότα\nΑφορά επίσης επαγγελματίες ψυχικής υγείας και θεραπευτές.\nΔεν απαιτείται καμία προηγούμενη εμπειρία στο mindfulness ή διαλογισμό, ενώ συχνά η παρακολούθηση του προγράμματος γίνεται μετά από σύσταση γιατρών ή ψυχοθεραπευτών ως μέρος μιας ολοκληρωμένης θεραπείας. Το πρόγραμμα MBSR χαίρει άκρας εκτίμησης στην παγκόσμια ιατρική κοινότητα και προσφέρεται συχνά ως συμπληρωματική προσέγγιση σε παραδοσιακές ιατρικές και ψυχολογικές θεραπείες, ενώ έχει αποδειχθεί ότι είναι αποτελεσματικό μεταξύ άλλων, για τις παρακάτω περιπτώσεις:\nΆγχος: γενικευμένη αγχώδης διαταραχή, άγχος που οφείλεται σε προβλήματα με τη δουλειά, το σχολείο ή τις σπουδές, την οικογένεια, την οικονομική κατάσταση, την ασθένεια, την απώλεια, την αβεβαιότητα για το μέλλον και την αίσθηση ότι η ζωή μας είναι "εκτός ελέγχου"\nΙατρικές παθήσεις: χρόνιες ασθένειες ή πόνος, υπέρταση, ινομυαλγία, κεφαλαλγίες, καρκίνος, καρδιακές παθήσεις, άσθμα, προβλήματα στο πεπτικό σύστημα, δερματικές παθήσεις και πολλές άλλες παθήσεις\nΨυχολογικές διαταραχές: αγχώδης διαταραχή, κρίσεις πανικού, κατάθλιψη, χρόνια κόπωση, διαταραχές ύπνου, μετατραυματικό άγχος, σύνδρομο burnout\nΠρόληψη και ευεξία: βελτίωση της υγείας μέσα από την εστίαση στην πρόληψη, την ικανότητα να φροντίζουμε τον εαυτό μας και την αίσθηση ισορροπίας\nΕΠΙΣΤΗΜΟΝΙΚΑ ΤΕΚΜΗΡΙΩΜΕΝΑ ΟΦΕΛΗ\nΠάνω από 4.500 δημοσιευμένες επιστημονικές μελέτες των τελευταίων 40 ετών έχουν αποδείξει ότι το πρόγραμμα MBSR:\nΕλαττώνει το άγχος και βελτιώνει την ικανότητα διαχείρισης του στρες\nΕνισχύει την ικανότητα διαχείρισης δύσκολων συναισθημάτων και καταστάσεων\nΑυξάνει την αίσθηση ευεξίας και τονώνει το ανοσοποιητικό\nΚαλλιεργεί την ενσυναίσθηση και τη συμπόνοια\nΒελτιώνει την ικανότητα διαχείρισης πόνου\nΤονώνει τη μνήμη, αυξάνει την ικανότητα εστίασης\nΒελτιώνει τις κοινωνικές και συναισθηματικές δεξιότητες\nΣυνεισφέρει σε ουσιαστικότερες σχέσεις και καλύτερη ζωή\nΔείτε εδώ περισσότερα για τα οφέλη και το πρόγραμμα.\nΤο πρόγραμμα είναι συμμετοχικό και προσεκτικά σχεδιασμένο. Οι εκπαιδευτές δημιουργούν ένα ασφαλές, υποστηρικτικό και βιωματικό περιβάλλον γνώσης, βοηθώντας τους συμμετέχοντες να μάθουν τις τεχνικές διαλογισμού και υποστηρίζοντας με ομαδικές αλλά και ατομικές οδηγίες όπου χρειάζεται ώστε οι συμμετέχοντες να ενσωματώσουν και να βάλουν σε χρήση τις δεξιότητες της ενσυνειδητότητας στην καθημερινή ζωή. Περιλαμβάνει:\nΣυστηματική εκπαίδευση και εξάσκηση σε τεχνικές διαλογισμού\nΑπλές ασκήσεις συνειδητής κίνησης (mindful yoga)\nΟμαδική συζήτηση και ασκήσεις βασισμένες στη γνωσιακή συμπεριφορική θεραπευτική προσέγγιση\nΗ συμμετοχή απαιτεί συνεχή προσωπική δέσμευση του κάθε συμμετέχοντα και μεγάλο μέρος της επιτυχίας του προγράμματος εξαρτάται από την καθημερινή προσωπική πρακτική στο σπίτι διάρκειας περίπου 45 λεπτών βάσει συγκεκριμένου προγράμματος εξάσκησης\nΣυνολικά 9 συναντήσεις, 32 ώρες άμεσης διδασκαλίας (8 εβδομαδιαίες συναντήσεις διάρκειας 2.5-3 ωρών και μια ολοήμερη συνάντηση 8 ωρών που προγραμματίζεται Σάββατο ή Κυριακή, συνήθως μεταξύ της 6ης και 7ης εβδομάδας)\nΚαθοδηγούμενη πρακτική τεχνικών mindfulness σε κάθε ενότητα\nΗχογραφημένες ασκήσεις mindfulness για εξάσκηση στο σπίτι\nΒεβαίωση παρακολούθησης (απαραίτητη η συμμετοχή σε ολόκληρο το πρόγραμμα)\nΥποστήριξη σε όλη τη διάρκεια του προγράμματος από πιστοποιημένη εκπαιδεύτρια MBSR του University of Massachusetts και Brown University των ΗΠΑ\nΠΛΗΡΟΦΟΡΙΕΣ ΚΥΚΛΟΥ ΟΚΤΩΒΡΙΟΥ 2019\nΈναρξη νέου κύκλου Οκτώβριος 2019. Οι συναντήσεις γίνονται κάθε εβδομάδα για 8 εβδομάδες τις παρακάτω ώρες και ημέρες σε δύο περιοχές της Αθήνας:\nGROUP 1 - Αμπελόκηποι: κάθε Τρίτη 19:30-22:00 (1/10, 8/10, 15/10, 29/10, 5/11, 12/11, 19/11, 26/11)\nGROUP 2 - Κηφισιά: κάθε Τετάρτη 11:00-13:00 (2/10, 9/10, 16/10, 30/10, 6/11, 13/11, 20/11, 27/11)\nΟλοήμερη Συνάντηση: Κυριακή 17/11, 9:00-17:00 - και για τα δύο group\nΚόστος Συμμετοχής: 330€ (+ 24% ΦΠΑ) για τις 9 ενότητες και το εκπαιδευτικό υλικό\nΕνημερωτική Παρουσίαση: για τη συμμετοχή στο πρόγραμμα είναι απαραίτητη η παρακολούθηση της ενημερωτικής παρουσίασης και προσωπική συνάντηση με την εκπαιδεύτρια. Δείτε παρακάτω τις προγραμματισμένες ώρες και ημέρες\nΗ πρώτη και τελευταία συνάντηση κάθε κύκλου διαρκούν 3 ώρες\nΔεν θα πραγματοποιηθεί συνάντηση στις 22 και 23 Οκτωβρίου. Οι ακριβείς διευθύνσεις θα ανακοινωθούν σύντομα.\nΣε περίπτωση που μένετε στην επαρχία ή το εξωτερικό, υπάρχει η δυνατότητα να παρακολουθήσετε το πρόγραμμα μέσω internet ζωντανά (σύνδεση online την ώρα του μαθήματος μέσω της πλατφόρμας teleconferencing Zoom). Επικοινωνήστε μαζί μας για λεπτομέρειες.\nΤο πρόγραμμα είναι ομαδικό και ακολουθείται προκαθορισμένη διδακτική ροή. Για να ωφεληθείτε, θα πρέπει να μπορείτε να παρακολουθήσετε και τις 8 ενότητες καθώς και την Ολοήμερη Συνάντηση (που προγραμματίζεται συνήθως Σαββατοκύριακα).\nΠαρακαλούμε συμπληρώστε τη Δήλωση Ενδιαφέροντος και θα επικοινωνήσουμε μαζί σας για επιβεβαίωση και λεπτομέρειες.\nΓια τη συμμετοχή στο πρόγραμμα MBSR είναι απαραίτητη η παρακολούθηση της ενημερωτικής παρουσίασης:\nΑμπελόκηποι: Τρίτη 24 Σεπτεμβρίου, 19:30-21:00\nΚηφισιά: Τετάρτη 25 Σεπτεμβρίου, 11:00-12:30\nΣυμμετοχή: Δωρεάν, απαραίτητη η Δήλωση Ενδιαφέροντος\nΟι ακριβείς διευθύνσεις θα ανακοινωθούν σύντομα. Σε περίπτωση που θέλετε να παρακολουθήσετε το πρόγραμμα και δεν μπορείτε να παραστείτε στην ενημερωτική παρουσίαση, ενημερώστε μας στο registrations@onebreath.eu. Μπορείτε να ακούσετε παρακάτω μια ηχογραφημένη ενημερωτική παρουσίαση που έγινε πρόσφατα.\nΠΟΛΙΤΙΚΗ ΠΛΗΡΩΜΩΝ, ΣΥΜΜΕΤΟΧΗΣ & ΑΚΥΡΩΣΕΩΝ\nΤο κόστος συμμετοχής αφορά και τις 9 ενότητες και εξοφλείται στο σύνολό του στην αρχή του προγράμματος.\nΣε περίπτωση απουσίας ή ακύρωσης σε οποιαδήποτε φάση του προγράμματος, δεν είναι εφικτή η μερική ή ολική επιστροφή χρημάτων.\nΣε περίπτωση απουσίας δεν είναι εφικτή η αναπλήρωση με ατομικό μάθημα.\nΣε περίπτωση απουσίας σε τρεις ενότητες, συστήνεται η επανάληψη ολόκληρου του προγράμματος από την αρχή σε μελλοντική ομαδική διοργάνωση εφόσον υπάρχει διαθεσιμότητα, χωρίς καμία χρέωση.\nΓια τη χορήγηση Βεβαίωσης Παρακολούθησης είναι απαραίτητη η συμμετοχή σε ολόκληρο το πρόγραμμα ή απουσία σε μέχρι δύο συναντήσεις (δεν είναι δυνατή η απουσία στις συναντήσεις της 1ης εβδομάδας, 8ης εβδομάδας και της Ολοήμερης Συνάντησης).\nΗ συμμετοχή στο πρόγραμμα δεν αποτελεί επαγγελματική εκπαίδευση και δεν προετοιμάζει ούτε πιστοποιεί τους συμμετέχοντες να διδάξουν το πρόγραμμα σε τρίτους.\nΤΙ ΛΕΝΕ ΟΙ ΣΥΜΜΕΤΕΧΟΝΤΕΣ\nΙδιαίτερα ευεργετική η επίδραση του προγράμματος στην καθημερινότητά μου, με βοηθάει να ελέγχω τις απότομες εξάρσεις λόγω θυμού ή άγχους και να διαχειρίζομαι καλύτερα τον τρόπο που αντιδρώ. Αυτό έχει ως αποτέλεσμα να στρεσάρομαι λιγότερο και να μην αντιμετωπίζω τόσο συχνά τα ψυχοσωματικά συμπτώματα που εμφανίζονταν στον οργανισμό μου και με τρόμαζαν.\nΒάνα Χριστοπούλου, CEO, ΒΙΑΠ MENTEL ΑΒΕΕ\nΧωρίς να έχω προηγούμενη εμπειρία βρήκα το πρόγραμμα έως και εντυπωσιακό. Ήταν μοναδική η δυνατότητα που μου δόθηκε να εμβαθύνω στον εσωτερικό μου κόσμο και να αποστασιοποιούμαι από πιεστικές καταστάσεις, ωφελώντας σημαντικά τον οργανισμό μου, αλλά και το πνεύμα μου. Το πιο σημαντικό ήταν η ευγνωμοσύνη που ήμουν σε θέση να βιώσω για πράγματα που επειδή τα θεωρούμε τόσο δεδομένα και αυτονόητα, απλώς τα προσπερνάμε! Ευχαριστώ ειλικρινά!\nΧρήστος Κοπανάρης, Roche Diagnostics Hellas\nΜια πρωτόγνωρη και θαυμάσια εμπειρία! Κατανόησα πλήρως την έννοια του “τώρα” και έβαλα συνειδητά την επίγνωση στη ζωή μου αφήνοντας όλο και πιο συχνά τον “αυτόματο πιλότο” στην άκρη. Αυτό το πρόγραμμα είναι ένα πραγματικό εργαλείο ζωής και όποιος επιλέξει να το βάλει στη ζωή του θα δει την φωτεινά πλευρά του εαυτού του - κάτι που όλοι έχουμε μέσα μας!\nΜαρία Μιχαλινού, Φωτογράφος\nΈμαθα να κάνω χώρο για μένα, να έχω χρόνο για να κάνω πρακτική, να αποδέχομαι χωρίς επικριτική διάθεση σκέψεις και συναισθήματα και έτσι να νιώθω πιο ήρεμη. Επίσης απέκτησα ένα εσωτερικό “καταφύγιο” στο οποίο μπορώ να πηγαίνω όπου και αν είμαι…είναι πάντα εκεί…και είμαι ευγνώμων! Ευχαριστώ!\nΑνδρομάχη Κατσαρού, Ψυχοθεραπεύτρια\nΤο σεμινάριο με βοήθησε πολύ ώστε να καταλάβω τι ανάγκες έχω σε αυτή τη φάση της ζωής μου. Αβίαστα αναδύονται απαντήσεις σε ερωτήματά μου και παίρνω αποφάσεις που καιρό σκεφτόμουν αλλά δεν υλοποιούσα.\nΤο πρόγραμμα δεν ήταν για εμένα απλά ένα πρόγραμμα μείωσης άγχους! Πήρα γνώση για μια θεραπευτική ενδοσκόπηση νου και σώματος. Έτσι έμαθα να σωπαίνω για να ακούω, να αναγνωρίζω για να επιλέγω, να ζω τα ευχάριστα με ευγνωμοσύνη και τα δυσάρεστα με ηρεμία. Νοιώθω τυχερή!\nΤο πρόγραμμα, οι ίδιες οι πρακτικές, με έφεραν σε επαφή με τη δημιουργικότητα και τις αληθινές μου ανάγκες σε αυτή την περίοδο της ζωής μου. Συνεχίζοντας την πρακτική αισθάνομαι πως θα γεύομαι διαρκώς τους καρπούς και τα δώρα της!\nΜυρτώ Αρεταίου, Εκπαιδεύτρια Alexander Technique\nΤο πρόγραμμα ήταν πολύ καλά δομημένο, άριστα οργανωμένο και υποστηριγμένο. Είχε την καλύτερη εκπαιδεύτρια που θα μπορούσε να έχει από άποψη τεχνικής καθοδήγησης και ψυχικής υποστήριξης. Οι αλλαγές που έφερε στη ζωή μου έγιναν αισθητές αμέσως και νιώθω πως αυτό θα συνεχίσει να γίνεται. Ευχαριστώ και εύχομαι να διαδοθεί όσο πιο μακριά γίνεται!\nΑγγελική Γουλή, Ενδοκρινολόγος\nΠρος το τέλος της πρώτης πρακτικής άσκησης ένοιωσα κυριολεκτικά ότι μπορούσα και...ανέπνεα! Σταδιακά, έμαθα να παρατηρώ στο παρόν, χωρίς διάθεση κριτικής και αυτομαστιγώματος, και ένοιωθα το στρες μου να μειώνεται. Κατάλαβα ότι έχω μάθει να λειτουργώ με ένα διαρκές επίπεδο στρες που νόμιζα ότι είναι φυσιολογικό, ενώ δεν είναι.\nΑλέξης Μπράιλας, Ψυχολόγος\nΤο πρόγραμμα mindfulness με βοήθησε να ξαναέρθω σε επαφή με το σώμα και την αναπνοή μου, με έναν πολύ αποκαλυπτικό τρόπο. Επίσης με βοήθησε να μην ταυτίζομαι με τα συναισθήματα, ιδίως με τα δυσάρεστα. Και όσο περνάει ο καιρός, νιώθω αυτές τις αλλαγές να μεγαλώνουν και να ριζώνουν στην καθημερινότητά μου.\nΔάφνη Δαυίδ, Ψυχοθεραπεύτρια\nΈμαθα να ηρεμώ καλύτερα και ένιωθα ανανεωμένη μετά από κάθε μάθημα. Συνδέθηκα με τους υπόλοιπους συμμετέχοντες και είδα με έκπληξη ότι μοιραζόμαστε παρόμοιες δυσκολίες και προκλήσεις στην καθημερινή μας ζωή, κάτι που με βοήθησε.\nΉρθα σε επαφή με το σώμα μου και ανακάλυψα "το λιμάνι της αναπνοής μου" στη ζωή μου, εκεί όπου μπορώ να επιστρέφω και να είμαι ασφαλής κάθε φορά που δυσκολεύομαι. Βοηθήθηκα να καταλάβω πόσο άγχος είχα και κατάφερα να το μειώσω παίρνοντας απόσταση από τις δύσκολες καταστάσεις. Αναγνωρίζω όλο και πιο πολύ πόσες στιγμές λειτουργώ μηχανικά, χωρίς να στέκομαι και να ζω το παρόν στην καθημερινότητα μου. Ένοιωσα ευγνωμοσύνη, καλοσύνη και αγάπη για τον εαυτό μου και η καθημερινή πρακτική με βοηθά στο να μη ξεχνώ να με φροντίζω κάθε μέρα. Αισθάνομαι περισσότερο χαρούμενη, αναπνέω καλύτερα και κοιμάμαι καλύτερα.\nΌλγα Τσαγκαράκη, Ψυχοθεραπεύτρια\nΤο πρόγραμμα ήταν μια πορεία προς τον εαυτό που απόλαυσα πολύ. Με βοήθησε να ξεκινήσω ένα ταξίδι αυτογνωσίας και ενσυναίσθησης που συνεχίζεται.\nΞεκίνησα αυτό το πρόγραμμα, αναζητώντας ψυχική υποστήριξη στα προβλήματα υγείας που αντιμετωπίζω. Η εμπειρία πολύτιμη. Έμαθα να αναζητώ σε κάθε ενέργειά μου, σε κάθε ερέθισμα από το περιβάλλον, τι νιώθω, τι αισθήματα μου δημιουργούνται. Και κυρίως, να εκτιμώ και να χαίρομαι με αυτά που θεωρούσα δεδομένα.\nΝικολέτα Αντωνοπούλου – Χριστοδουλάκη\nΉταν μια δομημένη εισαγωγή στο mindfulness με βιώματα και μαθήματα...που θα εντάξω στη ζωή μου. Ευχαριστώ!\nΑυτό που μου πρόσφερε το MBSR ήταν η ευκαιρία να επικεντρωθώ στον εαυτό μου και στο σώμα μου και να παρατηρήσω πως είμαι εγώ με εμένα (πως τοποθετούμαι στο χώρο, πόσο χώρο και χρόνο μου επιτρέπω, πώς/αν/πόσο διεκδικώ), ασχέτως των υπολοίπων άλλων γύρω μου. Βρήκα το πρόγραμμα ένα πολύτιμο εργαλείο που αξιοποιεί κάτι που όλοι διαθέτουμε, την αναπνοή, μέσω της οποίας μπορεί η καθημερινότητά μας να βιωθεί πιο γαλήνια και απολαυστικά.\nΔήμητρα Μαλέα, Ψυχοθεραπεύτρια\nΉταν ένα μαγικό ταξίδι σε μια όψη του εαυτού μου που δεν είχα αντιληφθεί ότι ήταν τόσο ουσιώδης. Μου έδειξε πως αυτή η αναπνοή είναι πολύ σημαντική και με γεμίζει σταθερότητα κάθε φορά που βρίσκομαι μετέωρη από σκέψεις, προβλήματα, πιέσεις μικρές ή μεγάλες. Δεν ήταν εύκολο ταξίδι, όμως την πραγματική του αξία την αντιλήφθηκα πλήρως όταν πια είχα ολοκληρώσει τον κύκλο μαθημάτων. Και είμαι ευγνώμων κάθε μέρα, με κάθε μικρή αναπνοή.\nΔείτε και άλλα σχόλια των συμμετεχόντων μας ➝\nSupported: Πρακτική Εξάσκηση Mindfulness | Αμπελόκηποι


ΠΑΟΚ ΟΧΥΡΟ ΔΡΑΜΑΣ: oxyroN2.696\nΑμαλιάδα Κόροιβου - ΠΑΟΚ - 65-75\nΓια την 12η αγωνιστική της Basket League, o ΠΑΟΚ κέρδισε στην Αμαλιάδα τον Κόροιβο με 75-65, παρά τις σημαντικότες απουσίες των Σχορτσανίτη - Βασιλειάδη...\nΟ Δικέφαλος με τη σημερινή του νίκη ανέβηκε στην 5η θέση στη βαθμολογία και έδειξε να ξεπερνάει τον άδοξο αποκλεισμό του από τον Φάρο.\n«Χρόνια Πολλά. Υγεία εύχομαι και ότι επιθυμεί περισσότερο ο καθένας. Ευχαριστούμε τον Κόροιβο για την φιλοξενία και το γεγονός ότι μας παραχώρησαν το γήπεδο για την χθεσινή μας προπόνηση. Ξέραμε ότι θα ήταν ένα πολύ δύσκολο παιχνίδι, απέναντι σε μία ομάδα που παίζει δυνατή και σκληρή άμυνα. Ξέραμε ότι έπρεπε να δουλέψουμε σε πολλά σημεία για να μείνουμε κοντά στο σκορ. Ξεκινήσαμε πολύ καλά, αλλά μετά είχαμε ένα κενό διάστημα. Ο Κόροιβος μας πίεσε και μας άνοιξε την άμυνα και δεν είχαμε την δυνατότητα να ακολουθήσουμε, οπότε μείναμε πίσω στο σκορ στο δεύτερο δεκάλεπτο. Εκεί βάλαμε τρία μεγάλα σουτ και πήραμε αυτοπεποίθηση για να χτυπήσουμε το παιχνίδι.\nΣτο ξεκίνημα του δευτέρου ημιχρόνου ο Κόροιβος μας δημιούργησε πρόβλημα σε επίθεση και άμυνα, μετέφερε το παιχνίδι κάτω από το καλάθι κι εμείς είχαμε πρόβλημα στο λόου ποστ. Αλλάξαμε στυλ παιχνιδιού, βελτιώσαμε την κατάσταση, βάλαμε σουτ, μείναμε στο παιχνίδι και στο τελευταίο πεντάλεπτο ήμασταν πιο γεμάτοι από τον αντίπαλό μας. Οι έμπειροι παίκτες μας έδειξαν πόσο πολύ θέλαμε το ματς, πήραμε διαφορά στο σκορ και φτάσαμε στη νίκη. Ευχαριστώ τα παιδιά για την προσπάθεια που έκαναν».\nΑπαντώντας σε σχετική ερώτηση για τον αγώνα Κυπέλλου και την αντίδραση της ομάδας, ο κ.Μαρκόπουλος: «Άλλο παιχνίδι αυτό με το Φάρο. Εκεί χάθηκε ένας στόχος και δεν συγκρίνεται με καμία νίκη. Είχαμε απουσίες, αυτό δυνάμωσε τους παίκτες, ανέλαβαν περισσότερες ευθύνες, έβγαλαν ενέργεια στο γήπεδο και αυτό μας βγήκε σε καλό. Θα δούμε μέχρι που θα φτάσουμε, το πρωτάθλημα κρίνεται στα πλέι οφ».\n"Το σημερινό ήταν ένα πολύ δύσκολο παιχνίδι, απέναντι σε μια εξαιρετική ομάδα. Θέλαμε αυτή τη νίκη τόσο για ψυχολογικούς λόγους, όσο και για να αναρριχηθούμε στη βαθμολογία, ώστε να συνεχίσουμε στο πρωτάθλημα όπως πραγματικά μας αξίζει".\nΌσο για το που κρίθηκε η νίκη τόνισε: "Είχαμε καθαρό μυαλό στο παιχνίδι μας στο τελευταίο δεκάλεπτο, είχαμε καλές επιλογές, αλλά κυρίως είχαμε πολύ καλή άμυνα σε όλη τη διάρκεια του παιχνιδιού. Αυτό κατά τη γνώμη μου ήταν αυτό που μας έδωσε τη νίκη".\nΑναρτήθηκε από ΜΠΛΑΚ στις 10:18


«Γαλβανικά» - Αυτή είναι η μεγάλη φοιτητική εξέγερση του 1897\nΑρχική/STORIES/«Γαλβανικά» – Αυτή είναι η μεγάλη φοιτητική εξέγερση του 1897\nCNA team Follow on Twitter Send an email 03/12/2021 | 13:39\nΤο τελευταίο, ιδιαίτερα, χρονικό διάστημα, τα ελληνικά Πανεπιστήμια βρίσκονται στην επικαιρότητα για λόγους όχι απλά άσχετους με το πνευματικό και επιστημονικό τους έργο, αλλά για υποθέσεις που αφορούν, όχι το εκπαιδευτικό αλλά το αστυνομικό ρεπορτάζ.\nΕμπόριο ναρκωτικών, ληστείες, παρεμπόριο, υποθέσεις σεξουαλικής παρενόχλησης (και όχι μόνο), πανεπιστημιακά ιδρύματα – ορμητήρια αναρχικών, αντιεξουσιαστών κλπ.\nΌλα αυτά, μας έφερε στο μυαλό τις φοιτητικές ταραχές του 1897, που έμειναν στην ιστορία ως «Γαλβανικά».\nΑφορμή για το ξέσπασμα των συγκρούσεων αυτών, ήταν η συμπεριφορά ενός καθηγητή της Ιατρικής, του Ιούλιου Γαλβάνη. Η κατάσταση γρήγορα εκτραχύνθηκε και υπήρχαν ένοπλες συγκρούσεις (!) μεταξύ φοιτητών και αστυνομικών. Δυστυχώς, υπήρξαν νεκροί ,τραυματίες και η κατάσταση ξέφυγε από κάθε έλεγχο για δέκα ημέρες.\nΗ κατάσταση στο Πανεπιστήμιο στα τέλη των 19ου αιώνα\nΤο Πανεπιστήμιο Αθηνών, ξεκίνησε τη λειτουργία του το 1837. Στα τέλη του 19ου αιώνα, οι φοιτητές βρίσκονταν σε αναβρασμό, λόγω του κρητικού και του μακεδονικού ζητήματος. Ήταν συχνές οι προστριβές τους με τους ευζώνους, που είχαν σαν αποτέλεσμα τη δίωξή τους.\nΟ τότε πρύτανης του Πανεπιστημίου Αναστάσιος Χρηστομάνος, πέτυχε μετά από συνεννόηση με τον αστυνομικό Διευθυντή της Αθήνας Μπαϊρακτάρη, την έκδοση δελτίου φοιτητικής ταυτότητας.\nΈτσι, αν κάποιος φοιτητής συλλαμβανόταν από την Αστυνομία για ένα παράπτωμα, αφηνόταν ελεύθερος, αφού πρώτα καταγγελλόταν στην πρυτανεία ,η οποία του επέβαλλε τις ανάλογες πειθαρχικές ποινές.\nΈνας από τους καθηγητές του Πανεπιστημίου Αθηνών, ήταν ο Ιούλιος Γαλβάνης. Γεννήθηκε στη Ζάκυνθο, από πατέρα Ιταλό (όπως άλλωστε μαρτυρεί κι το επώνυμό του) το 1838 και ήταν ένας από τους πρωτοπόρους της οφθαλμολογίας στη νεότερη Ελλάδα.\nΆρχισε να ασκεί την ιατρική στη γενέτειρά του, αργότερα όμως, μετά από πρόταση της βασίλισσας Όλγας έγινε διευθυντής του χειρουργικού τμήματος του «Ευαγγελισμού».\nΤο 1881, διορίστηκε καθηγητής στο Πανεπιστήμιο, μετά από έναν χρόνο όμως απολύθηκε για πολιτικούς λόγους. Μετά τον θάνατο του καθηγητή Αρεταίου, το 1893, διορίστηκε εκ νέου και παρέμεινε στη θέση αυτή ως τον θάνατό του, το 1901.\nΣτις 16/4/1884, επί των ημερών του, εγκαινιάστηκε η χειρουργική κλινική του «Ευαγγελισμού». Ο πρώτος ασθενής που χειρουργήθηκε, ήταν ο δεκάχρονος Γεώργιος Ζιζάκος, ο οποίος μετά από 17 μέρες βγήκε υγιέστατος από το νοσοκομείο.\nΓαλβάνης εναντίον φοιτητών\nΜπορεί ο Γαλβάνης να ήταν εξαιρετικός επιστήμονας, ανιδιοτελής και πρωτοπόρος της χειρουργικής στη χώρα μας, έγινε όμως αφορμή να ξεσπάσουν αιματηρές ταραχές στην Αθήνα το 1897.\nΌλα ξεκίνησαν, όταν ο Γαλβάνης μιλώντας στους τελειόφοιτους φοιτητές του, τους είπε ότι δεν θα δώσει σε κανέναν «απόδειξη ακροάσεως», αν δεν έχει κάνει πρακτική εξάσκηση σε ασθενή στη νοσοκομειακή κλινική του. Όταν οι φοιτητές αντέδρασαν, τους είπε ότι «ατιμάζουσι την Ελλάδα και το Πανεπιστήμιο» και τους έκανε αυστηρότατες παρατηρήσεις για την ανάμειξή τους στην πολιτική.\nΑυτά, προκάλεσαν έντονες αντιδράσεις από τους φοιτητές, που προχώρησαν σε αποχή από το μάθημα του Γαλβάνη, ο οποίος όταν έμπαινε στην αίθουσα, οι φοιτητές αποχωρούσαν ομαδικά.\nΣτις 7 Ιανουαρίου 1897, ξεκίνησαν τα επεισόδια.\nΗ πρώτη ανακοίνωση των φοιτητών της Ιατρικής που εκδόθηκε εκείνη τη μέρα, ζητούσε τη συγκέντρωση όλων στην αίθουσα «Ιπποκράτης», προκειμένου να ασχοληθούν με το σοβαρότατο αυτό ζήτημα.\nΖήτησαν συμπαράσταση από άλλες σχολές. Πραγματικά, σχολές και σύλλογοι φοιτητών από διάφορα μέρη που υπήρχαν Έλληνες εκφράζουν τη συμπαράσταση τους και προτείνουν μέχρι και κατάληψη του Πανεπιστημίου, μέχρι ο καθηγητής Γαλβάνης να ζητήσει δημόσια συγγνώμη. Στην προκήρυξή τους προς τον λαό τόνιζαν:\n«Λαέ, είμεθα τέκνα σου. Εκείνοι οι οποίοι υπό Σου, λαέ ετάχθησαν ίνα μιας υπερασπίζωσι, μιας πιέζωσι, μας καταδιώκουσι. Μας υβρίζουσι, μας ατιμάζουσι και αντί να μας ικανοποιήσωσι μας συλλαμβάνουν, μας φυλακίζουν, μας φονεύουν. Διαμαρτυρόμεθα ενώπιόν Σου, Λαέ, και επικαλούμεθα την συνδρομή Σου και την προστασία Σου. Ελληνικέ λαέ, θα μείνεις απαθής θεατής των παρανομιών τούτων»;\nΗ Σύγκλητος αποφάσισε να κλείσει την Ιατρική Σχολή, ανακοινώνοντας ότι οι φοιτητές με τις αποχές τους θα χάσουν το δεύτερο εξάμηνο των σπουδών τους. Η απόφαση προκάλεσε την αγανάκτηση των φοιτητών και στις συνελεύσεις των σχολών που ακολούθησαν, αποφασίστηκε γενική απεργία.\nΈτσι, όταν οι καθηγητές πήγαν να κάνουν μάθημα στη Νομική και τη Φιλοσοφική, οι φοιτητές δεν δέχτηκαν να γίνουν μαθήματα, γιατί απεργούσαν.\nΖητούσαν παράλληλα να ζητήσει συγγνώμη ενώπιόν τους ο καθηγητής Γαλβάνης, ο οποίος σε νεότερη δήλωσή του είχε πει:\n«Έπραξα ό,τι θα έπραττε οποιοσδήποτε καθηγητής μεριμνών δια το συμφέρον των φοιτητών». Ο πρύτανης ζητά από τους φοιτητές να επιστρέψουν στα μαθήματα γιατί αλλιώς θα κλείσει την Ιατρική.\nΟι φοιτητές είπαν «Ας την κλείσει»\nΚι ενώ συνέβαιναν όλα αυτά, ο καθηγητής Γαλάνης διόρισε τον γιο του πρύτανη Χρηστομάνου στο μικροβιολογικό εργαστήριο του «Ευαγγελισμού». Αυτό όξυνε τα πνεύματα, γιατί η ενέργεια του Γαλβάνη θεωρήθηκε σκανδαλώδης και εύλογα όλοι συμπέραναν ότι ο διορισμός του γιου του πρύτανη στον «Ευαγγελισμό», ήταν η αιτία για την ανοχή του Χρηστομάνου απέναντι στον Γαλβάνη.\nΌλες οι διαβουλεύσεις και μεσολαβήσεις, έπεσαν στο κενό. Οι φοιτητές ζήτησαν πλέον να αποπεμφθεί ο Γαλβάνης. Η αντίδραση του Γαλβάνη, εμπεριέχεται στην ακόλουθη φράση:\n«Οι φοιτηταί της Ιατρικής κατέχονται υπό νευρικής διαταράξεως ανιάτου. Κατόπιν τούτου, εις ουδέν πρόκειται να υποχωρήσω».\nΜόλις έμαθαν οι φοιτητές τι είπε ο Γαλβάνης, επικράτησε χάος. Στις 15 Ιανουαρίου 1897, οχυρώθηκαν μέσα στο Πανεπιστήμιο, χωρίς να επιτρέπουν σε κανέναν να μπει ή να βγει. Είχαν πλέον προμηθευθεί και όπλα. Μέσα στο χώρο του Πανεπιστημίου, δημιούργησαν ομάδες εργασίας, έστησαν ένοπλες φρουρές, συγκέντρωσαν τρόφιμα και ήταν πλέον έτοιμοι για δυναμική αναμέτρηση.\nΤαυτόχρονα, οι φοιτητές συνέταξαν δύο υπομνήματα, ένα προς τον βασιλιά και το άλλο προς τον πρωθυπουργού. Ο βασιλιάς Γεώργιος Α’, ζήτησε από τον αρμόδιο υπουργό να μιλήσει στον πρύτανη για να εκτονωθεί η κατάσταση. Ο πρύτανης όμως εκδιώχθηκε από τους φοιτητές, οι οποίοι φώναζαν συνθήματα όπως: «Ζήτω το Πανεπιστήμιον», «Ζήτω ο Ελληνικός Στρατός».\nΟ πρύτανης δεν καταφέρνει τελικά να μιλήσει. Οι φοιτητές είναι έξαλλοι, γιατί ο αστυνομικός Διευθυντής της Αθήνας Μπαϊρακτάρης, κρατά συναδέλφους τους στις φυλακές.\nΤελικά, ο πρύτανης Χρηστομάνος με μια ομάδα φοιτητών, συναντώνται με τον Μπαϊρακτάρη και τον εισαγγελέα Κοσσονάκο, που τους διαβεβαιώνουν ότι οι φοιτητές που ήταν κρατούμενοι, δεν κακοποιούνταν. Τελικά, με εντολή του βασιλιά οι κρατούμενοι φοιτητές αφήνονται ελεύθεροι.\nΌμως στις 17 Ιανουαρίου, τα πράγματα παίρνουν ανεξέλεγκτη τροπή. Η φήμη που κυκλοφόρησε ότι η Σύγκλητος αποφάσισε να κλείσει όλες τις Σχολές με αποτέλεσμα οι φοιτητές να χάσουν το εξάμηνο, έχει σαν αποτέλεσμα ν’ αρχίσουν να πυροβολούν τόσο οι φοιτητές όσο και οι αστυνομικοί!\nΜια αντιπροσωπεία φοιτητών συναντάται με τον Μπαϊρακτάρη, ο οποίος τους ζητά να εκκενώσουν το Πανεπιστήμιο, αλλιώς θα διατάξει την «βίαιαν εκκένωσίν του».\nΟι φοιτητές μεταφέρουν στους συναδέλφους τους την προειδοποίηση του Μπαϊρακτάρη, οι οποίοι απάντησαν:\n«Δεν φεύγουμε! Αν θέλουν, ας έρθουν να μας βγάλουν έξω»,\nΟ κόσμος αρχίζει να συγκεντρώνεται στο κέντρο της Αθήνας για να συμπαρασταθεί στους φοιτητές. Μια ίλη ιππικού, διαλύει τους συγκεντρωμένους. Ξεσπούν βίαιες συγκρούσεις στο Υπουργείο Οικονομικών στη Σταδίου ,με τραγικά αποτελέσματα:\nΈνας φοιτητής, ο Χρύσανθος Βαρότσης πέφτει νεκρός, χτυπημένος στο κεφάλι από σφαίρα προερχόμενη από το περίστροφο ενός αστυφύλακα.\nΈνας έφιππος στρατιώτης τραυματίζεται από σφαίρα στον μηρό και ένας αστυνομικός, στην πλάτη.\nΓύρω στις 11 το βράδυ, ο Μπαϊρακτάρης επισκέπτεται τον Υπουργό Εσωτερικών Μαυρομιχάλη.\nΑποφασίζεται να σταλούν και άλλες στρατιωτικές δυνάμεις στο Πανεπιστήμιο, κάτι που γίνεται στις τρεις τη νύχτα. Οι φοιτητές όμως παραμένουν ανυποχώρητοι.\nΣτις 9 το πρωί πραγματοποιείται μεγάλη συγκέντρωση στην Ομόνοια, για συμπαράσταση στους φοιτητές. Τελικά, ενώ η κατάσταση είναι έκρυθμη, ο μητροπολίτης Αθηνών Προκόπιος Β’ (Οικονομίδης) και ορισμένοι μετριοπαθείς καθηγητές του Πανεπιστημίου (Μιστριώτης, Καρολίδης, Διομήδης Κυριακός, Μαγγίνας και Λάμπρος), μεσολαβούν για να βρεθεί λύση.\nΟι φοιτητές αρχικά, απαιτούν ότι θα βάλουν φωτιά και θα ανατιναχθούν στον αέρα. Τελικά επικράτησαν οι ψυχραιμότεροι και οι φοιτητές έθεσαν όρους για να βγουν από το Πανεπιστήμιο:\nΝα τους δοθεί γενική αμνηστία, να απολυθεί ο Γαλβάνης και να δουν την απόλυσή του δημοσιευμένη στην Εφημερίδα της Κυβερνήσεως και επίσης να αποπεμφθεί και ο πρύτανης Χρηστομάνος. Οι καθηγητές μετέφεραν τα αιτήματα στον πρωθυπουργό Θεόδωρο Δηλιγιάννη, ο οποίος τα έκανε αποδεκτά με τον όρο να παραδώσουν οι φοιτητές τα όπλα κατά την έξοδό τους.\nΤο τέλος των ταραχών\nΣτις 11 το πρωί της 18ης Ιανουαρίου 1897, πλήθος κόσμου συγκεντρώθηκε στην Ομόνοια, ωστόσο δεν επιτράπηκε να κινηθούν προς το Πανεπιστήμιο. Παρακούοντας τις εντολές της Αστυνομίας, οι συγκεντρωμένοι ξεκίνησαν την πορεία τους προς το Πανεπιστήμιο. Οι αστυνομικοί δεν μπορούσαν να τους αναχαιτίσουν. Ο Μπαϊρακτάρης, για να αποφευχθεί περαιτέρω αιματοχυσία, έδωσε εντολή στους άντρες του να μην χρησιμοποιήσουν τα όπλα τους αλλά… αντλίες νερού! Πραγματικά, στο ύψος της Βιβλιοθήκης, οι αστυνομικές δυνάμεις άρχισαν να καταβρέχουν τους διαδηλωτές, οι οποίοι μουσκεμένοι τελικά διαλύθηκαν.\nΉταν η πρώτη φορά που το κατάβρεγμα από τις αστυνομικές δυνάμεις με τη χρήση αντλιών, χρησιμοποιήθηκε ως μέσο καταστολής στη χώρα μας.\nΟ Μπαϊρακτάρης, συνεννοήθηκε με τους φοιτητές για το πώς θ’ αποχωρήσουν από το Πανεπιστήμιο.\nΠραγματικά, επικεφαλής τέθηκε ο μητροπολίτης Προκόπιος (ο τίτλος του αρχιεπισκόπου άρχισε να δίνεται από το 1923), ακολούθησαν οι καθηγητές και πίσω οι φοιτητές ζητωκραυγάζοντας: «Ζήτω το Πανεπιστήμιο», «Ζήτω το Έθνος», «Ζήτω ο Ελληνικός Στρατός», «Ζήτω ο Κλήρος», «Ζήτω η Μακεδονία μας» (χωρίς κανείς να τιμωρηθεί…), «Ζήτω η Κρήτη». Οι φοιτητές αποχώρησαν προς το Κολωνάκι ανενόχλητοι.\nΤα όπλα των φοιτητών παραδόθηκαν στη Γραμματεία του Πανεπιστημίου, ενώ την ίδια μέρα η Σύγκλητος παραιτήθηκε. Η νέα Σύγκλητος, ασχολήθηκε με τα θέματα που είχαν προκύψει. Το απόγευμα, όλοι οι φοιτητές παραβρέθηκαν στην κηδεία του συναδέλφου τους Χρύσανθου Βαρότση στο Α’ Νεκροταφείο.\nΣτα «Γαλβανικά» εκτός από τον νεκρό φοιτητή, τραυματίστηκαν περίπου 30 άτομα.\nΑνάμεσά τους οκτώ αστυνομικοί και στρατιώτες, οι περισσότεροι ελαφρά. Είχαν τραύματα από σφαίρες και μαχαίρια ενώ ορισμένοι ήταν θύματα ξυλοδαρμών.\nΣε όλη τη διάρκεια των ταραχών, συνελήφθησαν συνολικά περισσότεροι από εκατό φοιτητές οι οποίοι, εκτός από τρεις, αφέθηκαν ελεύθεροι.\nΤα «Γαλβανικά» τα οποία δεν είναι ιδιαίτερα γνωστά, σε αντίθεση με άλλα γεγονότα των επόμενων ετών (Ευαγγελικά», «Σανιδικά», «Ορεστειακά» στα οποία έχουμε αναφερθεί σε άρθρο μας στο protothema.gr) θυμίζουν σε κάποια σημεία την εξέγερση του Πολυτεχνείου του 1973. Ο δε καθηγητής Μιστριώτης που είχε μεγάλη συμβολή στην εξομάλυνση της κατάστασης το 1897, πρωτοστάτησε με τους φοιτητές του το 1901 στα «Ευαγγελικά» και το 1903 στα «Ορεστειακά». Όσο για τον αστυνομικό διευθυντή Δημήτριο Μπαϊρακτάρη; Πρόκειται για τον… εξολοθρευτή των κουτσαβάκηδων και θ’ ασχοληθούμε μαζί του σε επόμενο άρθρο μας.\nΠηγή: Τάσος Κ. Κοντογιαννίδης, «Μπαϊρακτάρης. Πολιτικοί και Κουτσαβάκηδες», εκδόσεις ΑΓΚΥΡΑ, 2006.


Βρετανία: Διπλασιάστηκαν οι άστεγοι - Περισσότερα από 120 χιλ. παιδιά στο δρόμο - Ατέχνως\nΒρίσκεστε:Ατέχνως»Πολιτική»Διεθνή»Βρετανία: Διπλασιάστηκαν οι άστεγοι – Περισσότερα από 120 χιλ. παιδιά στο δρόμο\nΒρετανία: Διπλασιάστηκαν οι άστεγοι – Περισσότερα από 120 χιλ. παιδιά στο δρόμο\nΑπό Ηρακλής Κακαβάνης στο Σεπ 14, 2017 Διεθνή\nΠοινικοποίηση των αστέγων\nΠροηγούμενη δημοσίευση Δ. Κουτσούμπας: «Το έγκλημα δεν πρέπει να μείνει ατιμώρητο»\nΕπόμενη δημοσίευση Θαλάσσιοι οργανισμοί και θαλασσοπούλια «καίγονται» και πεθαίνουν από ασφυξία από το μαζούτ στο Σαρωνικό


'Βόμβα' στο MEGA! Γιατί παραιτήθηκε από διευθυντής ειδήσεων ο Γιάννης Μιχελάκης από το κανάλι του Μαρινάκη; - Europost.gr\nΑρχική/ΤΕΛΕΥΤΑΙΑ ΝΕΑ/‘Βόμβα’ στο MEGA! Γιατί παραιτήθηκε από διευθυντής ειδήσεων ο Γιάννης Μιχελάκης από το κανάλι του Μαρινάκη;\n‘Βόμβα’ στο MEGA! Γιατί παραιτήθηκε από διευθυντής ειδήσεων ο Γιάννης Μιχελάκης από το κανάλι του Μαρινάκη;\nΟ δημοσιογράφος έχοντας λιγότερο από ένα μήνα στο κανάλι, υπέβαλε την παραίτησή του στη διοίκηση του τηλεοπτικού σταθμού εξαιτίας των εμποδίων που παρουσιάζονται στη λειτουργία του ενημερωτικού τομέα.\nΑναμένεται η απόφαση της ιδιοκτησίας.\nTην χθεσινή σύσκεψη για το… δελτίο ειδήσεων συντόνισε, πάντως, ο Σταμάτης Μαλέλης που με την έλευση Μιχελάκη είχε προαχθεί σε Γενικό Διευθυντή. Η κατάσταση είναι συγκεχυμένη, πάντως, και ενδεικτική των διαφορετικών “κέντρων εξουσίας” μέσα στο κανάλι.


ΔΗΜΟΨΗΦΙΣΜΑ ΓΙΑ ΤΟ ΜΕΤΑΝΑΣΤΕΥΤΙΚΟ: ΤΑ ΠΑΡΔΑΛΑ ΚΟΡΙΤΣΑΚΙΑ ΠΟΥ ΜΕ ΤΡΟΠΟ ΑΤΙΜΩΤΙΚΟ ΧΡΗΣΙΜΟΠΟΙΗΣΑΤΕ ΔΕΝ ΕΧΟΥΝ ΤΗ ΔΥΝΑΜΗ ΝΑ ΚΡΥΨΟΥΝ ΤΗ ΜΑΥΡΗ ΣΑΣ ΠΟΛΙΤΙΚΗ\nmaximos 2 Φεβρουαρίου 2010 - 11:51 π.μ.\n"Ενας Σκανδαλίδης απίστευτος...κλασσικός εκπροσωπος του "βαθύτατου" ΠΑΣΟΚ". Ο Σκανδαλίδης και το "βαθύ" ΠΑΣΟΚ της λαμόγιας και των δώρων στον εαυτό του, μετά την φοροεισπρακτική επιδρομή, την άγρια επίθεση κατα της ιδιοκτησίας και την προθυμία να δώσει μερικά στρέμματα για να κοιμάται ήσυχος ο Yorgo καταλαβαίνει ότι καταβαραθρώνεται στην συνείδηση των Ελλήνων που το ψήφισαν πιστεύοντας το "έχουμε λεφτά". Για να διατηρηθεί στην εξουσία έχει ανάγκη απο "νεο αίμα" νέους ψηφοφόρους και είναι έτοιμο να ξεπουλήσει την Ελλάδα για να αποκτήσει μερικές χιλιάδες νέους οπαδους. Καρφί δεν του καίγεται για την κατα τα άλλα συμπαθέστατη κοπέλλα απο την Νιγηρία. Το μόνο που το ενδιαφέρει είναι οι ψήφοι, η νομή της εξουσίας και τίποτα άλλο.


ΤΟ ΓΡΕΚΙ: ΔΗΜΑΡ: Συνέδριο τον Μάιο, αποχωρεί από την ηγεσία ο Φ.Κουβέλης\nΔΗΜΑΡ: Συνέδριο τον Μάιο, αποχωρεί από την ηγεσία ο Φ.Κουβέλης\n«Νιώθω την ευθύνη της ήττας»\nΟ κ. Κουβέλης παραδέχθηκε ότι, το εκλογικό αποτέλεσμα ήταν πολύ κακό για τη ΔΗΜΑΡ, δημιούργησε απογοήτευση και πλέον είναι...\nοριακή η κατάσταση για τη βιωσιμότητα της.\n«Κρίσιμη παράμετρος για την εκλογική μας καθίζηση ήταν ότι η πλειονότητα των πολιτών εκτίμησε ως ανεπιτυχή τη συμμετοχή μας στην κυβέρνηση» είπε και πρόσθεσε: «Προσωπικά, νιώθω την ευθύνη της ήττας. Μένω στη θέση μου έως το συνέδριο ώστε να λειτουργήσουν οι προβλεπόμενες εσωκομματικές διαδικασίες και το κόμμα να πορευτεί συντεταγμένα. Δεν θα θέσω υποψηφιότητα για τη θέση του προέδρου».\nΣχετικά με τη συμφωνία-συμβιβασμό της κυβέρνησης με τους εταίρους ο κ. Κουβέλης την εκτίμησε ως θετική, αλλά πρόσθεσε είναι αδύνατο να υπάρχει βιώσιμη λύση για τη χώρα χωρίς να υπάρξει ολοκληρωμένη απάντηση στο μεγάλο πρόβλημα των αλλαγών και των μεταρρυθμίσεων σε όλους τους τομείς.\n» Για να είμαι ξεκάθαρος, αυτό θεωρώ ως πιο πιθανόν να συμβεί. Υπάρχει όμως και η περίπτωση στο μέλλον, της ρήξης, εξόδου από ευρώ και μίας νέας εθνολαϊκής συμμαχίας. Τότε θεωρητικά θα είχε νόημα η ύπαρξη της ΔΗΜΑΡ. Όμως και σε αυτή την περίπτωση η κοινωνία δεν θα στραφεί στην ΔΗΜΑΡ καθώς έχει απαξιωθεί μετά τα εκλογικά αποτελέσματα» σημείωσε.


Από το μεσημέρι ξεκινάει η κακοκαιρία στη Δυτική Ελλάδα - Ο καιρός το Σαββατοκύριακο | NewsNowgr.com\nΑπό το μεσημέρι ξεκινάει η κακοκαιρία στη Δυτική Ελλάδα - Ο καιρός το Σαββατοκύριακο\nΑπό το μεσημέρι αναμένεται να εκδηλωθεί η κακοκαιρία στη Δυτική Ελλάδα. Η ΕΜΥ εξέδωσε έκτακτo δελτίο πρόγνωσης επικίνδυνων καιρικών φαινομένων. Αναμένονται βροχές, καταιγίδες κατά τόπους ισχυρές και θυελλώδεις άνεμοι στο Ιόνιο.\nΓια σήμερα Παρασκευή οι ισχυρές βροχές θα ξεκινήσουν από το Ιόνιο και τη δυτική ηπειρωτική χώρα. Σταδιακά, όμως, και μέχρι τη νύχτα θα επεκταθούν στη δυτική και κεντρική Μακεδονία, τη Θεσσαλία, τις Σποράδες, την υπόλοιπη Στερεά (συμπεριλαμβανομένης της Αττικής), την Εύβοια, την υπόλοιπη Πελοπόννησο, τις Κυκλάδες και την Κρήτη.\nΠαρόμοιο το σκηνικό του καιρού και το Σάββατο σε όλη τη χώρα μολονότι προς το βράδυ η εικόνα θα είναι καλύτερη στις περισσότερες ηπειρωτικές περιοχές καθώς οι βροχές «μετακομίζουν» προς τις νησιωτικές περιοχές. Οι μετεωρολόγοι προβλέπουν ότι οι τελευταίες περιοχές που θα επηρεαστούν από το τελευταίο αυτό κύμα κακοκαιρίας και μέχρι το μεσημέρι της Κυριακής θα είναι η ανατολική Μακεδονία, η Θράκη, τα νησιά του ανατολικού Αιγαίου και τα Δωδεκάνησα.\nΑναλυτικά η πρόγνωση για σήμερα Παρασκευή έχει ως εξής:\nΚαιρός: στη δυτική και κεντρική Μακεδονία αρχικά νεφώσεις με τοπικές βροχές. Από το απόγευμα τα φαινόμενα θα ενταθούν και θα εκδηλωθούν καταιγίδες τοπικά ισχυρές.\nΣτην ανατολική Μακεδονία και τη Θράκη νεφώσεις κατά τόπους αυξημένες με τοπικές βροχές από τη νύχτα. Τοπικά περιορισμένη ορατότητα τις πρωινές ώρες.\nΘερμοκρασία: από 10 έως 19 βαθμούς κελσίου. Στη δυτική Μακεδονία 3 με 5 βαθμούς χαμηλότερη.\nΚαιρός: νεφώσεις με βροχές και βαθμιαία καταιγίδες που από το μεσημέρι θα είναι κατά τόπους ισχυρές.\nΆνεμοι: νοτιοανατολικοί 6 με 8 και πρόσκαιρα στο Ιόνιο 9 μποφόρ με εξασθένηση από το βράδυ.\nΘερμοκρασία: από 16 έως 19 βαθμούς κελσίου. Στην Ηπειρο 3 με 5 βαθμούς χαμηλότερη.\nΚαιρός: νεφώσεις με τοπικές βροχές. Από το απόγευμα τα φαινόμενα θα ενταθούν και θα εκδηλωθούν καταιγίδες τοπικά ισχυρές.\nΆνεμοι: νοτιοανατολικοί 4 με 6, βαθμιαία 7 και πρόσκαιρα το απόγευμα στα ανατολικά και νοτιά 8 μποφόρ.\nΆνεμοι: νοτιοανατολικοί 4 με 6 μποφόρ, βαθμιαία 7 και πρόσκαιρα το απόγευμα 8 μποφόρ.\nΚαιρός: νεφώσεις που βαθμιαία θα πυκνώσουν και θα σημειωθούν τοπικές βροχές. Το βράδυ τα φαινόμενα θα ενταθούν και θα εκδηλωθούν καταιγίδες οι οποίες θα είναι κατά τόπους ισχυρες.τοπικα περιορισμένη ορατότητα τις πρωινές ώρες.\nΆνεμοι: ανατολικοί νοτιοανατολικοί 3 με 4 ενισχυμένοι το απόγευμα στα 5 με 6 μποφόρ.\nΚαλά, τι έγινε με το Υποβρύχιο Αίνιγμα στη Θάλασσα της Σουηδίας;\nΤιμή στους Αστυνομικούς-Αθλητές από την UNESCO\nΚαιρός - Πάσχα: Πού θα ξεπεράσει τους 30 βαθμούς - Σε ποιες περιοχές αναμένονται βροχές\nΤέλος στα «φακελάκια»: Το νέο σχέδιο του υπουργείο Υγείας με ελέγχους και τα σάιτ καταγγελιών\nΟι τουρκικές απειλές και το κενό εξουσίας στην Αθήνα\nΠάτρα: Τα βασικά για την αντιπλημμυρική προστασία γιατί δεν υπάρχουν χρήματα\nΚινηματογραφική σύλληψη ισοβίτη: Γιγάντιαια επιχείρηση των ράμπο της ΟΕΑ


Οι πιθανές ημερομηνίες των αγώνων του Champions League!, 24Sports & News\n10 ΜΑΪΟΥ 2020 - 13:14\nΒρισκόμαστε στα μέσα Μαΐου περίπου και ακόμα δεν έχει βρεθεί λύση για τις ποδοσφαιρικές διοργανώσεις. Μόνο για την Bundesliga, η οποία επιστρέφει στη δράση το ερχόμενο Σάββατο 16 του μηνός.\nΤο πιθανότερο σενάριο είναι να κυλήσει ξανά η μπάλα στο χορτάρι στα περισσότερα ευρωπαϊκά πρωταθλήματα, μεταξύ των οποίων και το ελληνικό. Ωστόσο, δεν έχουν παρθεί ακόμη οριστικές αποφάσεις.\nΌπως όλα δείχνουν πάντως, το Champions και το Europa League θα συνεχιστούν εντός του Αυγούστου, με δημοσιεύματα από το εξωτερικό να αναφέρουν πως η UEFA, έστω και ανεπίσημα, έχει αποφασίσει οριστικά για τις ακριβείς ημερομηνίες διεξαγωγής των εναπομείναντων αγώνων των δύο ευρωπαϊκών διοργανώσεων.\nΟι τέσσερις ρεβάνς της φάσης των «16» του Champions League αναμένεται να γίνουν το διήμερο 7 και 8 Αυγούστου. Πρόκειται για τις αναμετρήσεις Γιουβέντους-Λιόν, Μάντσεστερ Σίτι-Ρεάλ Μαδρίτης, Μπάγερν Μονάχου-Τσέλσι και Μπαρτσελόνα-Νάπολι!\nΤα πρώτα ματς των προημιτελικών θα διεξαχθούν την Τρίτη 11 και Τετάρτη 12 Αυγούστου και οι ρεβάνς το διήμερο Παρασκευή-Σάββατο 14-15 του μηνός. Σε αυτή τη φάση βρίσκονται ήδη οι Παρί Σεν Ζερμέν, Ατλέτικο Μαδρίτης, Αταλάντα, Λειψία και περιμένουμε τις άλλες τέσσερις ομάδες που θα τις συμπληρώσουν.\nΟ τελικός του Champions League θα γίνει κανονικά στην Κωνσταντινούπολη, το Σάββατο 29 Αυγούστου!


Πρόκριση για τα γκολ του Γκάνεα και του Μπερτόγλιο! | Yellow Radio\nΑρχική/Ποδόσφαιρο/Πρόκριση για τα γκολ του Γκάνεα και του Μπερτόγλιο!\nΤα δύο υπέροχα γκολ που σημείωσαν οι Φακούντο Μπερτόγλιο και Κρίστιαν Γκάνεα κόντρα σε Βόλο και Ατρόμητο αντίστοιχα, ψηφίστηκαν στα καλύτερα του δευτέρου γύρου στη Super League και προκρίθηκαν στον σχετικό τελικό!\nΑναλυτικά: «Η Super League ανακοινώνει τα πέντε πρώτα γκολ σε ψήφους, που θα είναι υποψήφια ως Nivea Men Best Goal of the Regular Season, του διαγωνισμού NIVEA MEN Best Goal Β’ Γύρου.\n1/ Μ. Αραμπούλι-14η αγωνιστική\n2/ Φ. Μπερτόλιο-15η αγωνιστική\n3/ Α. Καμπετσής-18η αγωνιστική\n4/ Γ. Εμβιλά-21η αγωνιστική\n5/ Κ. Γκάνεα-24η αγωνιστική\n*Η σειρά των γκολ είναι ανά αγωνιστική και όχι με βάση τον αριθμό των ψήφων.\nΤις επόμενες ημέρες θα ξεκινήσει η ψηφοφορία για την ανάδειξη του NIVEA MEN Best Goal Of the Regular Season».\nΟ SUPER 3 ευχαριστεί για την στήριξη


Η 34χρονη στη Γαλλία με σύνδρομο Down που θέλει να σπάσει ταμπού και να γράψει ιστορία | Kapa News\nΑρχική σελίδα Διεθνή Κοινωνία Η 34χρονη στη Γαλλία με σύνδρομο Down που θέλει να σπάσει ταμπού και να γράψει ιστορία\nΗ 34χρονη στη Γαλλία με σύνδρομο Down που θέλει να σπάσει ταμπού και να γράψει ιστορία\n3/04/2020 08:30:00 μ.μ.\nH Ελεονόρ Λαλού δεν έχει δώσει τη μάχη της ζωής με ίδιους όρους σε σχέση με τους συμπολίτες της. Από τότε που άρχισε να αντιλαμβάνεται τον κόσμο δίνει αγώνα για να έχει ισότιμη αντιμετώπιση με τον υπόλοιπο πληθυσμό.\nΣήμερα η 34χρονη έχει μπει σε μια νέα... εκστρατεία, με στόχο να γίνει μια από τις πρώτες γυναίκες στη Γαλλία με σύνδρομο Down που θα καταλάβει θέση στο δημοτικό συμβούλιο έπειτα από τις δημοτικές εκλογές αργότερα αυτόν τον μήνα.\n«Οπλισμένη» με ένα πλατύ χαμόγελο και με ισχυρή θέληση, η Λαλού ζητά την υποστήριξη των συμπολιτών της στη γενέτειρά της, την πόλη Αράς στα βόρεια της χώρας και περιγράφει τις φιλοδοξίες της για μια καθαρότερη πόλη με βελτιωμένη πρόσβαση για τα ΑΜΕΑ. Αλλά, βασικό της ζητούμενο σε αυτήν τη μάχη που δίνει, είναι μια πιο δίκαιη κοινωνία.\nΌταν ήταν μικρή, οι γονείς της αρνήθηκαν να τη στείλουν σε σχολείο για παιδιά με ειδικές ανάγκες, γεγονός που τη βοήθησε να πιστέψει στον εαυτό της και να μπορέσει αργότερα στη ζωή της να αντιμετωπίσει το μπούλινγκ και να εξασφαλίσει μια διοικητική θέση σε ένα ιδιωτικό νοσοκομείο.\nΗ ίδια έχει συμφιλιωθεί με την ιδιαιτερότητά της, όπως εξηγεί. Ίδρυσε την ένωση «Φίλοι της Ελεονόρ» που μάχεται κατά του κοινωνικού στίγματος που αντιμετωπίζουν οι πάσχοντες από το ίδιο σύνδρομο και έχει γράψει ένα βιβλίο με τίτλο «Σύνδρομο Ντάουν, ε και;».\n«Έχω ένα σωρό ιδέες στο κεφάλι μου»\nΗ Ελεονόρ έχει γράψει μια λίστα με προτεραιότητες για την πόλη της, μια μικρή και αρκετά πλούσια πόλη 40.000 κατοίκων στο βορειοανατολικό τμήμα της Γαλλίας, που βρίσκεται σε οικονομική ύφεση.\n«Έχω ένα σωρό ιδέες στο κεφάλι μου. Τις επεξεργάζομαι κάθε πρωί, κάθε μέρα», έλεγε η Ελεονόρ σε έναν πολίτη της Αράς στην κεντρική πλατεία Μπαρόκ της πόλης της την περασμένη εβδομάδα, σύμφωνα με το Αθηναϊκό - Μακεδονικό Πρακτορείο Ειδήσεων.\nΗ Λαλού είναι υποψήφια με τον απερχόμενο δήμαρχο, Φρεντερίκ Λετούρκ, έναν κεντρώο, ο οποίος το 2014 είχε κερδίσει πάνω από τις μισές ψήφους και θεωρείται και πάλι φαβορί για τη δημαρχία.\n«Η αναπηρία της, η δύναμη του χαρακτήρα της, οι ιδέες της, θα μας κάνουν να σκεφτόμαστε διαφορετικά», τόνισε ο Λετούρκ στο Reuters έπειτα από συνάντηση που είχε με τους υποψηφίους του.\nΌταν δεν βρίσκεται στη δουλειά της, ή δεν διεξάγει την προεκλογική της εκστρατεία, η Λαλού παίρνει την ηλεκτρική της κιθάρα και παίζει για να χαλαρώσει. Ο αγαπημένος της τραγουδοποιός είναι ο Μπομπ Ντίλαν.\n«Εξεπλάγην όταν είδα το όνομά της στη λίστα. Αλλά ξέρετε, τι καταπληκτική ιδέα!», ανέφερε μια υπάλληλος σε κατάστημα με σοκολάτες, η Σαντάλ Λεγκράν, γυρίζοντας προς την ίδια την Λαλού για να της πει: «Χαίρομαι για εσένα».


Επιστρέφει στ αστέρια ο Παναθηναικός!\nΕπιστρέφει στ' αστέρια ο Παναθηναικός!\nΟ Παναθηναϊκός ήρθε ισόπαλος 1-1 με τον Ατρόμητο στη Λεωφόρο (Κλωναρίδης 33’ - Ναπολεόνι 85’) και σε συνδυασμό με την ήττα του ΠΑΟΚ από τον Αστέρα, εξασφάλισε την πρώτη θέση των πλει-οφ που οδηγεί στα προκριματικά του Τσάμπιονς Λιγκ!\nΜετά την επιστροφή του στους τίτλους με την κατάκτηση του Κυπέλλου, ο Παναθηναϊκός θα κουνήσει και «σεντόνι»! Οι «πράσινοι» ήρθαν ισόπαλοι 1-1 με τον Ατρόμητο στην άδεια λόγω τιμωρίας Λεωφόρο και εξασφάλισαν και μαθηματικά την πρώτη θέση των πλει-οφ μια αγωνιστική πριν το φινάλε του μίνι πρωταθλήματος.\nΟ Ατρόμητος ξεκίνησε πιο δυνατά το ματς και είχε μεγάλη στιγμή στο 5’ για να ανοίξει το σκορ, με τον Καραμάνο να αστοχεί σε κενή εστία! Ο Παναθηναϊκός απάντησε στο 18’ με τον Καρέλη να σημαδεύει το δοκάρι, ωστόσο στο 33' ο Κλωναρίδης με ωραίο πλασέ έδωσε το προβάδισμα στους γηπεδούχους.\nΟι «πράσινοι» απειλήθηκαν ξανά στις αρχές του δεύτερου μέρους από τον Ατρόμητο, με τον Ναπολεόνι να αστοχεί στο 53’ από το ύψος του πέναλτι, και αφού η ομάδα του Αναστασίου δεν κατάφερε να «κλειδώσει» τη νίκη στην ευκαιρία του Ατζαγκούν στο 67’ (τετ-α-τετ με Σηφάκη), δέχθηκε τελικώς την ισοφάριση.\nΟ Ατρόμητος πίεσε στα τελευταία λεπτά και εν τέλει κατάφερε να ισοφαρίσει σε 1-1 με ωραίο σουτ του Ναπολεόνι στο 85’, με τον άσο των φιλοξενούμενων να επιτρέπει στην ομάδα του να φτάσει τους 4 βαθμούς και να ελπίζει ακόμα και για δεύτερη θέση.\nΗ επόμενη αγωνιστική (Σάββατο, 17 Μαΐου 2014)\nΑτρόμητος – Αστέρας Τρίπολης (20:30)\nΠΑΟΚ - Παναθηναϊκός (20:30)\nΣούπερ Λιγκ: Ήττα-καταστροφή για ΠΑΟΚ!\nΓ΄Εθνική: «Καθάρισε» με Ράμα η ΑΕΚ\nΣτην προεπιλογή της Κροατίας Πράνιτς και Σίλντενφελντ


Η αίρεση του νεοφιλελευθερισμού – Cognosco Team\n18/11/2020 18/11/2020 ΓΝΩΜΕΣ2 σχόλια στο Η αίρεση του νεοφιλελευθερισμού\nΤην κομματική αριστερά την γνωρίζαμε. Ποτέ δεν αντιπροσώπευε αξίως τον ελληνικό λαό. Ποτέ δεν τον εξέφρασε επαρκώς. Και αυτό το γνώριζε η αριστερά εξ αρχής. Διότι εξ αρχής γνώριζε πως δεν θα μπορούσε να υπερασπιστεί επαρκώς την πατρίδα, την θρησκεία και την οικογένεια, αφού δεν πίστευε σε αυτά , μολονότι όλοι στην Ελλάδα, δεξιοί κι αριστεροί, στην πλειοψηφία τους αγαπούσαν την Ελλάδα, έκαναν τον σταυρό τους και επιζητούσαν την οικογενειακή θαλπωρή. Γι’ αυτό και πρώτη η αριστερά ξεκίνησε την πατριδοκαπηλία για να κερδίσει οπαδούς. Δεν είναι τυχαίο που την ΕΟΝ την έκανε αμέσως ΕΠΟΝ, τον στρατό της τον είπε ΕΛΑΣ αλλά και σε όλες σχεδόν τις οργανώσεις της έβαζε μπροστά το λαϊκό, λαϊκή, λαϊκό, γιατί ακριβώς δεν το’ χε.\nΠέρασαν τα χρόνια, έφυγε από κοντά μας η ηρωική γενιά της κατοχής, η αριστερά πουλά πια άλλες ελπίδες κι έτσι η σκυτάλη της πατριδοκαπηλίας πέρασε προσφάτως στην Νέα Δημοκρατία προκειμένου να εκτονώνει ή και να νοθεύει το πατριωτικό αίσθημα των ψηφοφόρων της.\nΈντεκα χρόνια μετά δεν έχει αναλυθεί στα σοβαρά αυτό το «λεφτά υπάρχουν». Ποιος είναι ο πιο επιεικής, άρα και πιο δόκιμος, χαρακτηρισμός που συνοδεύει ένα πρώην πρωθυπουργό, τον Γιωργάκη Παπανδρέου ; Αφελής. Ο αφελής όμως δεν είναι ψεύτης. Απλώς εκφράζει πηγαία, αυθόρμητα και χωρίς να λάβει καθόλου υπ’ όψιν του τις περιστάσεις, αυτό που βλέπει ή ξέρει. Όντως λεφτά υπήρχαν και υπάρχουν αλλά είναι άλλοι, π.χ η Ευρωπαϊκή Ένωση ή κάποια πολύ γνωστά πλούσια κράτη, που αποφασίζουν πότε και πως θα τα δώσουν. Τότε, για τους δικούς τους λόγους, ίσως και για να γίνουν οι απαραίτητες μεταρρυθμίσεις, δεν έδιναν. Τώρα δίνουν. Αυτό δηλαδή που ο απλός λαός ψυχανεμιζόταν αλλά το εξέφραζε λαϊκιστικά και λοιδορούνταν, είναι αλήθεια. Οι κρίσεις είναι εν μέρει τεχνητές. Λεφτά, πολλά λεφτά, πάντα κυκλοφορούν κι αν δεν κυκλοφορούν, φτιάχνονται. Γι’ αυτό και τότε πίστεψε ότι λεφτά υπάρχουν.\nΠολύ φοβάμαι λοιπόν πως οι παροχολογίες της παρούσας κυβέρνησης δεν είναι ίδιες με αυτές των περασμένων ετών. Δεν είναι ψεύτικες ούτε θα πτωχεύσουμε στο κοντινό μέλλον εξ αιτίας τους. Είναι αληθινές. Λεφτά θα βρεθούν για να δοθούν, προκειμένου να προχωρήσουν κάποιες πολύ κρίσιμες αποφάσεις για το μέλλον της Ελλάδος, που δεν αρέσουν καθόλου στην πλειοψηφία (ακόμη) του ελληνικού λαού. Πιθανολογώ πως εκτός ευχάριστου απροόπτου ο χρηματισμός θα πιάσει τόπο και οι αντιστάσεις είτε θα καμφθούν είτε θα περιοριστούν σε χλιαρή διαμαρτυρία. Και οι νεοφιλελεύθεροι θα χαρούν. Χάρισμά τους μια τέτοια δυσεβής και πρόσκαιρη νίκη.\nΑριστερά, Γνώμες, Ιδεολογία, Νεοφιλελευθερισμός, Πολιτική, Στάθης Κεφαλούρος, συντηρητισμός\n2 thoughts on “Η αίρεση του νεοφιλελευθερισμού”\n18/11/2020 στις 10:15 ΠΜ\nΌλες οι ιδεολογίες σοσιαλιστική, κομμουνιστική, νεοφιλελεύθερη, φιλελεύθερη, φασιστική έχουν έρθει απέξω από το 1204. Δηλαδή από τότε που λόγω της καταραμένης λοιμώδους ασθένειας των Ελλήνων-χειρότερης από τον κορωνοϊό- το διχασμό, ο ελληνισμός αποφάσισε να αυτοκτονήσει. Δηλαδή να θυσιάσει την από αιώνες επιθυμητή ενότητα και σύνθεση που είχε πετύχει μέσα από τη σύνθεση δύο εθνικών στοιχείων του ελληνικού και του ρωμαϊκού μέσα από τη γονιμοποιό ηθική δύναμη και δράση του χριστιανισμού. Στη νοτιοανατολική πλευρά της Ευρώπης αυτή λειτουργούσε γιά αιώνες. Από το 1204 όμως και μετά, αναδύθηκε ο εγωιστικός ελληνικός εθνικισμός κι από τότε σταματά η πολιτική-πολιτισμική ανάπτυξη στη Βαλκανική και παραδινόμαστε στον αυτόματο πιλότο της Οθωμανικής καθυστέρησης και αδράνειας.\nΑυτό συνεχίζεται και μετά την απελευθέρωση του 1821, αφού δεχόμαστε αμάσητα την ευρωπαϊκή προπαγάνδα που μας αποξενώνει από τη βυζαντινή μας κληρονομιά όπου ήταν αναπτυγμένη η δημόσια υγεία, οι επιστήμες, η πολεμική τέχνη, η πολιτική διπλωματία της ειρήνης, τα γράμματα, οι τέχνες, η αλληλεγγύη γιά τους αδύνατους και τους φτωχούς κλπ. και παραδεχόμαστε ότι είμαστε απόγονοι των αρχαίων Ελλήνων. Δηλαδή των φατριαστών, των αποσχιστών, των διχαστικών εκείνων ανθρώπων που γιά χάρη του εγωισμού τους και μόνο, μας παρέδωσαν στους Ρωμαίους το 2ο αιώνα π.Χ. και μετά από 1400 χρόνια, όταν διαλύθηκε η Ρωμανία, στους Λατίνους και τους Οθωμανούς.\nΑπό εκεί και πέρα, δεν είμαστε σε θέση να παράγουμε εγχώρια ιδεολογία, αφού εκτός από υλικά προϊόντα, όλες οι ιδεολογίες έρχονται απέξω και τις ασπαζόμαστε αμάσητες, αφού ευνοούν του καθενός τα συμφέροντα και απαντούν στις ανάγκες που δημιουργεί ο καπιταλισμός. Όσο γιά το σύνθημα “Λεφτά υπάρχουν” αυτό είναι πολύ παλιό. Ήδη από τη δημιουργία του ελληνικού κράτους έρεε χρήμα άφθονο στη χώρα, λόγω των δανείων που χρηματοδότησαν ακόμα και εμφυλίους μέσα στην επανάσταση. Το κράτος πολύ εύκολα και γρήγορα, χωρίς ανάπτυξη των παραγωγικών του δυνάμεων, απόχτησε σύνταγμα και κοινοβουλευτισμό 15 χρόνια μετά την αναγνώρισή του το 1828, με το σύνταγμα του 1843. Εξίσου εύκολα και γρήγορα, αποχτήσαμε συμβούλιο της Επικρατείας την ίδια εποχή, επειδή όχι μόνο είμαστε δικομανείς, αλλά και ανυπάκουοι, ατίθασοι, φατριαστές και διχαστικοί από το παρελθόν. Δε μας έφτανε ο Άρειος Πάγος που είχαμε από την αρχαιότητα.\nΣτην πραγματικότητα, όλα στη χώρα έγιναν από αντιγραφή, από μετάθεση αυτών που γίνονταν στην Ευρώπη και μάλιστα όλοι οι ντεσπεράντος των κοινωνικών επαναστάσεων στα ευρωπαϊκά έθνη από τα τέλη του 18ου αιώνα και έπειτα, μετανάστευσαν στη χώρα μας όχι μόνο γιά να πολεμήσουν τους Οθωμανούς, αλλά και να πρωτοστατήσουν στη δημιουργία ενός κράτους- πρότυπο δημοκρατίας όπως εκείνοι τη φαντάζονταν και την επιθυμούσαν. Αντί γι’ αυτό, υποδαύλισαν τα δαιμόνια και τα πάθη των Ελλήνων που υπήρχαν ήδη στο DNA τους από παλιά και δημιουργήθηκε μία χαλαρή, ανεκτικότατη δημοκρατία με άφθονες δίκες χωρίς ποινές και τιμωρίες, δηλαδή χωρίς δικαιοσύνη, με ένα κράτος πελατειακό, αφού ποτέ οι νόμοι δεν τηρούνταν κι όταν αναλάμβαναν οι αριστεροί ευνοούσαν τους δικούς τους και το ίδιο έπρατταν και οι δεξιοί. Ως συνέπεια, οι τεχνολογικές, αλλά και οικονομικοκοινωνικές εξελίξεις που δημιουργούσαν οι πρώτες, όχι μόνο αργούσαν, αλλά και ήταν πάντα ελεγχόμενες απέξω.\nΣτο τέλος, η πολλή δημοκρατία και αποκέντρωση των αποφάσεων ανέδειξε ανίκανους τους εγχώριους άρχοντες και μας υποδούλωσε και ντεφάκτο στη Δύση μέσα από όλες τις συνθήκες που υπογράφτηκαν με την Ευρωπαϊκή ένωση(Μάαστριχτ, Σένγκεν κλπ.) και τέλος με τα μνημόνια της περασμένης δεκαετίας.\nΤο ίδιο γίνεται και τώρα με το εμβόλιο που περιμένουμε να παραχθεί στο εξωτερικό γιά να το εισάγουμε, αφού ενώ έχουμε χαλάσει διαχρονικά τεράστια ποσά γιά να έχουμε περισσότερους γιατρούς ανά κάτοικο από τις ΕΠΑ, μας λείπει η οργάνωση να τους εντάξουμε σε ένα αποτελεσματικό σύστημα υγείας. Από την άλλη η συνεχής παροχή χρημάτων από τις ελληνικές κυβερνήσεις στον ελληνικό λαό δεν είναι θετική εξέλιξη όταν η χώρα έχει χρέος πάνω από δύο φορές του ΑΕΠ της. Προφανώς αυτό δεν είναι νεοφιλελευθερισμός, αλλά νεοφιλελευθερισμός α λά γκρέκα. Στην πραγματικότητα, η Ελλάδα δεν είχε ποτέ ούτε σήμερα έχει νεοφιλελευθερισμό. Διατηρείται η εικόνα ενός κράτους πελατειακού που δε θέλει να αναπτυχθεί.\nΠαράθεμα: Ο νεοφιλελευθερισμός είναι πολιτικός κυνισμός, είναι μια “αίρεση” μέσα στην δεξιά… - Δυνατή Ελλάδα


Τσίπρας: Το μεσημέρι η εντολή από τον ΠτΔ – Ορκίζεται Πρωθυπουργός το απόγευμα της ίδιας ημέρας – Ακολουθεί η κυβέρνηση αύριο το πρωί | Mikrometoxos.gr\n21.09.2015 00:13 Το μεσημέρι της Δευτέρα ο Πρόεδρος της Δημοκρατίας Πρ. Παυλόπουλος θα δώσει την εντολή σχηματισμού κυβέρνησης στον Αλ. Τσίπρα ενώ θα ακολουθήσει η ορκωμοσία του το απόγευμα της ίδιας ημέρας. Οπως «Το Βήμα» πληροφορείται εάν ο κ. Τσίπρας έχει έτοιμη την κυβέρνηση, η ορκωμοσία της οποίας θα πραγματοποιηθεί την Τρίτη το πρωί.\nΘα προηγηθεί η επίσημη ενημέρωση του Προέδρου της Δημοκρατίας για τα αποτελέσματα των εκλογών. Εδώ όμως υπάρχει ένα θέμα. Ποίος θα ανακοινώσει τα αποτελέσματα; Εάν η Ζωή Κωνσταντοπούλου επιμένει ως η τελευταία Πρόεδρος της Βουλής να μεταφέρει στον κ. Παυλόπουλο τα επίσημα αποτελέσματα, ο Πρόεδρος της Δημοκρατίας δεν θα μπορούσε να μην δεχτεί (αφού η κυρία Κωνσταντοπούλου εξακολουθεί να είναι, έως την εκλογή νέου Προέδρου της Βουλής, Πρόεδρος της Βουλής), πλην όμως δεν θα υπάρξει τηλεοπτική κάλυψη. Και τούτο γιατί, σύμφωνα με πληροφορίες, να μη της δοθεί η δυνατότητα για δηλώσεις, διαγγέλματα κτλ. Δεν αποκλείεται ωστόσο τα επίσημα αποτελέσματα των εκλογών να τα ανακοινώσει στον Πρόεδρο της Δημοκρατίας ο υπηρεσιακός υπουργός Εσωτερικών Αντ. Μανιτάκης.\nΟι ίδιες πληροφορίες επιμένουν ότι την χώρα μας στην έκτακτη Σύνοδο Κορυφής για το μεταναστευτικό θα εκπροσωπήσει ο Πρόεδρος της Δημοκρατίας Πρ. Παυλόπουλος. Θα τον συνοδεύει ο υπηρεσιακός αναπληρωτής υπουργός Μεταναστευτικής Πολιτικής Ι. Μουζάλας. Ηδη για τα θέμα αυτό υπήρξε συνεννόηση, κατά την προεκλογική περίοδο, τόσο με τον κ. Τσίπρα, όσο και με τον Ευ. Μεϊμαράκη. Share this:Click to share on Twitter (Opens in new window)Click to share on Facebook (Opens in new window)Click to share on Google+ (Opens in new window)


Sudoku και Βέρα στο Δεξί: Ημερολόγιο καραντίνας Oneman, ημέρα 8\n#ΜένουμεΣπίτι και κάνουμε ό,τι μπορούμε όταν δεν δουλεύουμε. Πώς πέρασε το τελευταίο σαββατοκύριακο πριν από την απαγόρευση κυκλοφορίας για τους δημοσιογράφους του Oneman;\nΚάποιος βάζει μουσική στο Παγκράτι και ενθουσιάζει τον Ηλία Αναστασιάδη\nΕίμαι συγχρονισμένος με το GoodNews του News247. Η καλή είδηση της μέρας έρχεται από το ανατολικό Παγκράτι, εκεί στη μαρτυρική Ιπποδάμου, που κάποιος φανταστικός τύπος ή φανταστική τύπισσα βάζει κάθε πρωί μουσική, που ακούγεται τουλάχιστον σε ένα τετράγωνο. Βάζει κυρίως ’60s και ’70s (όχι το αγαπημένο μου, αλλά τι πειράζει μέρες που είναι) και φτιάχνει μια αίσθηση υπαίθριου ραδιοφώνου έξω από το παράθυρό σου. Δεν έχουμε και μπαλκόνι βλέπεις. Άνθρωπε που βάζεις μουσική, συνέχισε. (Και πάμε και με τίποτα της νέας χιλιετίας αν δεν σε βγάζω πολύ από το πρόγραμμά σου).\nΑγκαλιά με τη Ρούνι, ο Γιάννης Δημητρέλλος\nΉ Ρούνι ήρθε στη ζωή μου τον Μάρτιο του 2014, ύστερα από μια ξαφνική απόλυση από το τηλεοπτικό κανάλι που εργαζόμουν τότε, σε μια εποχή που προσπαθούσα με κάθε τρόπο να ξοφλήσω ένα υπέρογκο χρέος που είχε αφήσει πίσω του το μεταπτυχιακό μου στην Αγγλία. Δυο μήνες μετα είχε συμβεί το απόλυτο Plot twist: Η διευθύντρια που με είχε απολύσει, με παρακαλούσε να γυρίσω πίσω στη δουλειά, δεχόμενη κάθε όρο που είχα θέσει, ενώ λίγο αργότερα, είχα πετύχει και έναν διακανονισμό στο χρέος μου και μετακόμιζα στο σπίτι που ζω ως και σήμερα. Θα με πεις ρηχό, αλλά πάντα πίστευα ότι η Ρούνι, αυτό το στρουμπουλό θηλυκό ελληνικό ποιμενικό (a.k.a τσοπανόσκυλο) που πήρε το όνομα της από γνωστό ποδοσφαιριστή, ήταν το γούρι μου. ‘Γούρι’ ίσως να μην είναι σωστή λέξη, αλλά ορισμένα πλάσματα με την αγάπη και την αφοσίωση τους μπορούν να φέρουν χαμόγελα και να δημιουργήσουν μια πιο όμορφη ζωή σε κάθε σπίτι. Σε μια εποχή που οι αγκαλιές και οι κάθε είδους επαφής απαγορεύονται και τρομάζουν, η Ρούνι ήρθε από το πατρικό μου ‘δανεική’ με οψιόν μόνιμης μεταγραφής και σήμερα αρκείται στο να παίζει τον αγαπημένο της ρόλο, να γίνεται το καμουφλάζ της μοκέτας. Σε άλλα νέα, κόλλησα με το υπέρ-trash ριάλιτι ‘Love is Blind’ που παίζεται στο Netflix και δέχτηκα ένα ξαφνικό, ποιοτικό live παίξιμο του ‘Interzone’ των Joy Division από την 19χρονη γειτόνισσά του από πάνω ορόφου, η οποία ύστερα από πέντε χρόνια προβών, έμαθε επιτέλους ντραμς. Ζω σε μια πολυκατοικία που κανείς δεν είναι βαρετός, το μόνο σίγουρο.\nΤο έριξε στα sudoku η Νίκη Μπάκουλη\nΔεν ξέρω τι άνθρωπος είσαι, αλλά αν ανήκεις έστω στους ελαφρώς αντιδραστικούς (και δεν εννοώ στους ρακετίρς του σαββατοκύριακου που δεν αντιλαμβάνονται την πραγματικότητα), θα ‘χεις σκεφτεί ήδη περί τα 50 πράγματα που θα ήθελες να αγοράσεις -αλλά δεν γίνεται, γιατί τα καταστήματα είναι κλειστά. Κατ’ αυτόν τον τρόπο (το window shopping στον καιρό του κορονοϊού που δεν απαιτεί χρήματα) ‘έφαγα’ ένα ποιοτικό δίωρο το Σάββατο -αναζητώντας έπιπλα. Έβαλα αυτά που ήθελα στο ‘καλάθι και μετά πάτησα το “Χ” και ‘έκλεισα’ το ‘παράθυρο’. Υγεία να υπάρχει και θα τα αγοράσω -κάποτε. Μετά το ‘έριξα’ στα sudoku, ώστε να συντηρήσω την αίσθηση πως δεν έχει ‘καεί’ πλήρως ο εγκέφαλος μου, βρήκα καθηγητή ιταλικών online και δάσκαλο urban dance (μη τα ξαναλέμε, θα γίνω χορεύτρια) μέσω Skype. Κατά τα άλλα, μίλησα με μια φίλη στην Αγγλία, όπου ο Τζόνσον αποφάσισε -επιτέλους- να αναγνωρίσει την πανδημία (ένα από τα ενδιαφέροντα που έμαθα ήταν πως εκεί, από την αρχή μπήκε όριο αριθμού προϊόντων που μπορούσε να αγοράσει ο καθένας από τα super market), έκανα μια ‘διαστημική’ βόλτα με τη Μυσιρλού, στην οποία μέτρησα άπειρα γάντια πεταμένα στο δρόμο, είδα παρέες να απολαμβάνουν τον καφέ και τον ήλιο στα τραπέζια ΚΛΕΙΣΤΩΝ καφέ και τα παιδιά τους να παίζουν στο πάρκο (‘τι να κάνουμε; Να κλειστούμε μέσα;’) και πήρα καφέ και φαγητό από επιχειρήσεις φίλων -γιατί κάπως πρέπει να ζήσουν κι αυτοί. Προφανώς και ‘έλουσα’ με αντισηπτικό τις συσκευασίες. Tην Κυριακή, κατά την προσφιλή μου συνήθεια (είμαι οπαδός του ‘είναι ΟΚ να βαριέσαι’) ‘πιάστηκα’ να κάθομαι στον καναπέ, ‘αγκαλιά’ με το Netflix. ‘Πιάστηκαν’ και τα σαγόνια μου από το φαγητό. Όταν ήλθε το αναπόφευκτο (lockdown) κοίταξα με μεγαλύτερη αγάπη τα σκυλιά μου. Σου ομολογώ ότι προβληματίστηκα με τη σκέψη αυτών που θα σκεφτούν να πάρουν κατοικίδιο (προκειμένου να βγαίνουν από το σπίτι) και όταν πια δεν θα τους είναι χρήσιμο θα τον παρατήσουν και έμαθα πως στην Ιταλία είχαν ξεκινήσει τις σχετικές ενοικιάσεις, πριν βάλει τέλος η κυβέρνηση στο project (πλέον υπάρχει οδηγία για βόλτες έως 200 μέτρων). Αισθάνθηκα τεράστια οργή. Αποφάσισα να τη διαχειριστώ -γιατί δεν θα με τρελάνεις εμένα, εσύ. ‘Έφτιαξα’ και το πρόγραμμα αυτής της εβδομάδας, ‘σώζοντας’ videos με tutorials από πυγμαχία έως φωνητική (δηλαδή, απορώ με αυτούς που λένε ‘δεν έχω τι να κάνω’) και η ζωή συνεχίζεται.\nΟ Μπρούνο του Χρήστου Δεμέτη\nΑγαπητό ημερολόγιο καραντίνας νομίζω πως πλέον πρέπει να λέγεσαι ημερολόγιο απαγόρευσης άσκοπης κυκλοφορίας. Οπότε έτσι θα σε λέω. Πάμε λοιπόν.\nΑγαπητό ημερολόγιο απαγόρευσης άσκοπης κυκλοφορίας χθες είχα στο μυαλό μου τον Μπρούνο. Δηλαδή κάθε μέρα τον έχω, αλλά χθες βράδυ τον είχα λίγο πιο πολύ. Για να εξηγηθούμε, ο Μπρούνο είναι το σετεράκι της οικογένειας. Ζει μόνιμα στο πατρικό μου στον Νέο Κόσμο και τελευταία λόγω καραντίνας δεν μπορώ να τον βλέπω όσο θα ήθελα. Και εκείνον και τους γονείς μου. Αυτή η μικρή απόσταση που χωρίζει Ζωγράφου και Νέο Κόσμο , μεγαλώνει από τις συνθήκες και οι συνθήκες προσδιορίζουν το πώς αντιλαμβάνεσαι εν τέλει τα μικρά και τα μεγάλα της ζωής.\nΑγαπητό ημερολόγιο απαγόρευσης άσκοπης κυκλοφορίας ξέρω τι σκέφτεσαι αλλά δεν είναι αυτό που νομίζεις. Όχι δεν θα ήθελα να είχα εδώ τον Μπρούνο για να τον βγάζω βόλτα δέκα φορές τη μέρα, οι βόλτες άλλωστε δε του λείπουν. Σκέφτομαι τον Μπρούνο λίγο περισσότερο, γιατί αυτές τις άγριες ημέρες θα ήθελα να ήμουν ο Μπρούνο.\nΝα με απασχολούν πράγματα τύπου: πότε θα φάω, πότε θα ξαναφάω, αυτός γιατί δε με χαιδευει, πότε θα μου πετάξουν το μπαλάκι, να κοιμάμαι στον καναπέ του σαλονιού δέκα ώρες την ημέρα και να κάνω τον φύλακα τη νύχτα στη βεράντα κι όταν αργούν να με ταΐσουν στις 14.00 το μεσημέρι να ξυπνάω το αφεντικό μου γιατί για δύο πράγματα προορίζομαι στη ζωή. Να τρώω και να με χαϊδεύουν. Και να μυρίζω καμιά φουντωτή σκυλίτσα το πρωί στο πάρκο. Τέτοια πράγματα που λες, αγαπητό ημερολόγιο απαγόρευσης άσκοπης κυκλοφορίας.\nΚοίτα, τώρα που το σκέφτομαι καλύτερα, θα ήθελα να ήμουν μόνιμα ο Μπρούνο.\nΥΓ. Μην είστε μαλάκες. Να αγαπάτε τα κατοικίδιά σας όλες τις μέρες του χρόνου, όχι μόνο στην ανάγκη. Όπως σας αγαπάνε άδολα κι αυτά.\nΣυνεχίζει να βλέπει ‘Βέρα στο δεξί’ ο Σταύρος Καραΐνδρος\nΗ Ρεγγίνα με τον Στράτο τσακώθηκαν για ένα πιάτο μακαρόνια. Εικόνα από το μέλλον, ίσως. Το Σαββατοκύριακο το πρόγραμμα ήταν ίδιο, δηλαδή καμία έξοδος από το σπίτι. Μόνο για να πετάξω τα σκουπίδια, μιλάμε για ξεφάντωμα. Άπαντες τηρούμε την καραντίνα, τα παζλ αρχίζουν να εξαντλούνται. Ο μικρός δεν ήθελε ούτε που να τα βλέπει, τις τελευταίες μέρες τα αγάπησε ξαφνικά, τώρα θέλει να φτιάξουμε ένα με 200 κομμάτια. Το σχολείο εξακολουθεί να μη του λείπει, ταράχτηκε όταν τον ενημέρωσα ότι θα αρχίσουν τα εξ αποστάσεως μαθήματα. Το βασικό είναι αυτό τούτες τις μέρες: τα παιδιά. Ρωτάνε, ανυπομονούν, θέλουν να μάθουν, φοβούνται. Η ερώτηση ‘εσύ και η μαμά θα πεθάνετε από τον κορωνοϊό;’ είναι η λογική αντίδραση, θα έρθει. Εμάς ήρθε περίπου μία εβδομάδα μετά την καραντίνα. Η συζήτηση κάνει καλό, η εξήγηση του προβλήματος όσο πιο απλά γίνεται. Μη το βάλετε σε γυάλα, μην τα αφήνετε έξω από όλο αυτό. Στο τέλος της ημέρας να σκέφτεστε ότι μετά από χρόνια, όταν θα διηγούνται στα παιδιά τους τι έζησαν, δεν θέλετε να λένε ότι ήταν μέσα σε ένα σπίτι με τρομοκρατημένους γονείς. Κατά τα λοιπά, η Ρεγγίνα του ψήνει το ψάρι στα χείλη του Στράτου. Γυναίκες…\nEmma και πέννες με πέστο για την Ιωσηφίνα Γριβέα\nΚαι ‘Emma.’ και ‘Dark Waters’ και ‘Invisible Man’. Τα είχα δει ξανά, αλλά με παρέα είχαν άλλη γλύκα. Το πρώτο ένα ζαχαρωτό, το δεύτερο η πιο άδικα εξαφανισμένη ταινία του 2019, το τρίτο τέλειο θρίλερ που έτσι όπως το πάμε μπορεί να καταλήξει και το θρίλερ της χρονιάς (αν δεν κυκλοφορήσουν όλα τα υπόλοιπα που έπονται). Ο μαραθώνιος ‘Lost’ συνεχίζεται επίσης και μάλλον έπεισα και μία φίλη να τον κάνει κι αυτή μαζί μας από μακριά. Όλα αυτά τα συνόδευσαν αυτοσχέδια burgers, σουβλάκια, πέννες με πέστο και ομελέτα με γαλοπούλα, πιπεριές και μοτσαρέλα. Ενδιάμεσα παρεμβλήθηκαν και ιντερνετικά καφεδάκια με φίλους και φίλες, τα οποία σιγά-σιγά καθιερώνονται.\nΨηφιακό House Party και μαγικό χαρτάκι, για τον Κωνσταντίνο Αμπατζή\nEίδαμε 2 σειρές από την Παρασκευή, το Feel Good και το Self Made, αμφότερα στο Netflix, μπήκα στην τρίτη σεζόν του Brooklyn Nine Nine, αλλά γενικά δεν έχω παράπονο. Και για περπάτημα πήγαμε, και σούπερ μάρκετ με κάρτα εισόδου το Σάββατο πήγαμε και χθες έκανα και πάρτυ. Κατεβάσαμε με τους κολλητούς μου το House Party, ένα app στο κινητό και όλοι μαζί με κάμερες τα είπ(ι)αμε. Κάποιοι είχαν αφήσει μουστάκι, άλλοι ήταν με το μωρό στην αγκαλιά τους, σημασία έχει ότι ήμασταν όλοι εκεί. Σήμερα ο ένας έχει και γενέθλια, οπότε το βράδυ έχουμε ραντεβού για παρτάρα, ήρθε η ώρα να βάλω πουκάμισο και από κάτω πιτζάμα. Αύριο ίσως αργήσω να ξυπνήσω, το λέω από τώρα ε.\nΔεν έχει τέλος η κατηφόρα για τον Κώστα Μανιάτη\nΤι να λέμε, αυτά θα λέμε; Δεν έχει τέλος η κατηφόρα, φτάνεις στην άκρη και γίνεται ακόμα πιο απότομη. Σήμερα έπαιρνα με βιντεοκλήση ανυποψίαστους ανθρώπους και τους έπαιζα με την κιθάρα την ‘Καραμέλα’ της Φουρέιρα και το ‘Μην Αντιστέκεσαι’ του Ρουβά. Το σήκωναν ή το άνοιγαν -δεν ξέρω πώς το λεμε σε αυτήν την περίπτωση- τους κοίταζα ανέκφραστος, με κοίταζαν, έλεγαν “τι θέλεις;” και εμφάνιζα ξαφνικά και απροειδοποίητα την κιθάρα, την οποία είχα εντέχνως κρύψει προηγουμένως, και τους έπαιζα. Την εμφάνιζα τόσο ξαφνικά που έλαμπε σαν μαχαίρι ασσασίνου μέσα στη νύχτα, δολοφονώντας ύπουλα οποιαδήποτε υποψία μελωδίας. Δύσκολη μέρα γενικά.\nΜε το Better Call Saul ο Ευθύμιος Σαββάκης\nΘεωρώ το Breaking Bad μία από τις καλύτερες σειρές που έχω δει ποτέ. Παίζει να είναι και η καλύτερη. Ένα αυθεντικό δώρο του θεού στον άνθρωπο, μετά τη φωτιά και το ίντερνετ. Το τελείωσα σε μία εβδομάδα πρόπερσι (με κάποια καθυστέρηση θα έλεγες), περίμενα ΠΩΣ ΚΑΙ ΠΩΣ το φετινό «El Camino», απογοητεύτηκα πλήρως (μία πραγματική κακοποίηση του έπους που είχαμε ζήσει, σόρρυ NETFLIX), οπότε είχα αρνητική (προ)διάθεση και απέναντι στο «Better Call Saul». Σπάνια, άλλωστε, ένα spin off είναι αντίστοιχο του μύθου από το οποίο έχει φτιαχτεί. ΚΙ ΟΜΩΣ. Το Better Call Saul είναι αυτό ακριβώς το πράγμα. Σπάνιο. Εξαιρετικές ερμηνείες (ο Bob Odenkirk ως Jimmy McGill είναι ο πρώτος δικηγόρος που θέλεις να πάρεις τηλέφωνο. Προτού καν σκεφτείς την παρανομία), φοβερή πλοκή (τέτοιες ανατροπές ούτε στις χρυσές εποχές της Β’ Εθνικής) και εκείνη η υπέροχη, ατμοσφαιρική, ψυχεδελική κιτρινίλα ΠΟΥ ΤΟΣΟ ΜΟΥ ΕΛΕΙΨΕ από τις περιπέτειες του ΘΕΟΥ WalterWhite. ΕΠΟΣ.\nΜπιρίμπα η λυτρωτική για τον Χρήστο Χατζηιωάννου\nΕίναι λίγες οι περιστάσεις στις οποίες παίζουμε μπιρίμπα σε αυτό το σπίτι αλλά να που αυτός ο εγκλεισμός λειτούργησε υπέρ της τράπουλας. Ψήθηκε και ο μεγάλος υιός με το παιχνίδι και κάπου εκεί αρχίσαμε να μετράμε πόντους και να παλεύουμε για το ποιος θα πάρει το μπιριμπάκι. Θα μου πεις, τόσες δημιουργικές ασχολίες υπάρχουν στον κόσμο, αυτό βρήκαμε για να απασχολήσουμε εαυτούς; Δεν θέλω bullying γιατί τις προάλλες έγραψε για παζλ. Οπότε πριν σηκώσετε το δάχτυλο να κατηγορήσετε που σέρνουμε τη φαμίλια στη χαρτοπαιξία, μετρήστε λίγο πόσες ώρες περάσατε μπροστά από μία οθόνη και τότε τα χαρτιά και η στρατηγική σκέψη που απαιτεί ένα τέτοιο παιχνίδι ίσως σας μοιάσουν με όαση.\nΆνοιξε το καλό μπουκάλι κρασί η Ναστάζια Καπέλλα\nΕκείνο το καλό μπουκάλι που φυλάς για την ιδιαίτερη περίσταση, εγώ το είχα πάρει σε ένα wine tasting και το φυλούσα ήδη 4 χρόνια. Ε, το Σάββατο ήρθε η ώρα του. Αν όχι τώρα, τότε πότε; Πήρα και κατσικίσιο τυρί, και ένα άλλο καλό πικάντικο, και λόνζα Ευρυτανίας, και προσούτο, και τσάτνι από σύκο, και τα πέρασα καλύτερα και από ό,τι θα πέρναγα αν η ζωή ήταν κανονική και πήγαινα σε wine tasting (#κλαίει). Κατά τα άλλα, συνέχισα το ‘Πόλεμος και Ειρήνη’ του Τολστόι (είμαι μόνο στη σελίδα 125 και έχω γράψει τρεις σελίδες με ρώσικα ονόματα, για να θυμάμαι ποιος είναι ποιος) και ξεκίνησα το ‘The Wire’.\nΤοp Boy και μια βόλτα με το αμάξι ο Νίκος Σταματίνης\nΥπάρχουν κάποια πράγματα που είναι δεδομένα. Όπως το να ψάχνουμε ανελέητα ποια σειρά να δούμε. Είδαμε τελικά το Top Boy και είχα καιρό να ενθουσιαστώ με σειρά. Μπράβο. Κατά τα άλλα έφαγα μια μικρή φρική από την απόλυτη ησυχία στους δρόμους το σαββατόβραδο. Η φρίκη ίσως ήταν και λίγο παρανοϊκή γιατί δεν είναι ότι το Σάββατο στις 5 το πρωί όλοι είναι έξω στις γειτονιές να χορέψουν συρτάκι.\nΈκανα μια βόλτα με το αυτοκίνητο. Καλά ήταν. Περίμενα τουλάχιστον να βγουν τα φαντάσματα του ‘Spirited Away’ αλλά ούτε αυτό. Μόνο ένας ταξιτζής που έβγαζε φώτο την πλατεία Μοναστηρακίου. Καλά να είναι ο άνθρωπος να βλέπει τις στραβές φώτο που έβγαλε με τα εγγόνια του. Σήμερα Δευτέρα ξύπνησα με νοσταλγία για το γραφείο. Το πράγμα παίρνει την κατηφόρα.


Επίσκεψη Θ. Καράγλου στη Δημοτική Ενότητα Λαγκαδά - Παράταξη\nΑρχική Πολιτική Επίσκεψη Θ. Καράγλου στη Δημοτική Ενότητα Λαγκαδά\nΕπίσκεψη Θ. Καράγλου στη Δημοτική Ενότητα Λαγκαδά\nΕπίσκεψη στη Δημοτική Ενότητα Λαγκαδά πραγματοποίησε σήμερα ο Βουλευτής Β΄ Θεσσαλονίκης της Νέας Δημοκρατίας, κ. Θεόδωρος Καράογλου. Συγκεκριμένα συναντήθηκε με τους Προέδρους των Τοπικών Κοινοτήτων Ανάληψης, Κολχικού, Χρυσαυγής, Περιβολακίου, Ηρακλείου και Λαγκαδά, ενώ δώρισε από μια 18τομη εγκυκλοπαίδεια «Μαλλιάρης Παιδεία» στα δημοτικά σχολεία της Χρυσαυγής, του Περιβολακίου και του Ηρακλείου.\nΜε τους Προέδρους των Τοπικών Κοινοτήτων ο κ. Καράογλου άκουσε τα τοπικά τους προβλήματα και συζήτησε τις προοπτικές για την αντιμετώπισή τους, ενώ παράλληλα συζήτησε για το νομοσχέδιο του Υπουργείου Εσωτερικών αναφορικά με τις αλλαγές στη διεξαγωγή των Αυτοδιοικητικών εκλογών. Τους ανέλυσε τον κεντρικό πυρήνα του νομοθετήματος, που αφορά στην κατάργηση της απλής αναλογικής ώστε να αποκατασταθεί η κυβερνησιμότητα στους Δήμους και τις Περιφέρειες της χώρας, ενώ απάντησε στις ερωτήσεις που του έθεσαν για τις μεταρρυθμιστικές τομές που επιφέρει και οι οποίες έχουν ως στόχο την αναμόρφωση των Δημοτικών και Περιφερειακών Αρχών.\nΠεριγράφοντας τη βασική επιδίωξη της νομοθετικής πρωτοβουλίας ο κ. Καράγλου επισήμανε ότι η Κυβέρνηση ξαναδίνει στην Αυτοδιοίκηση τη διακυβέρνηση των Δήμων και των Περιφερειών αφού αίρονται οι καταστροφικές συνέπειες που επέφερε το σύστημα της απλής αναλογικής στην ομαλή λειτουργία τους.\n«Κυβερνησιμότητα στην Αυτοδιοίκηση σημαίνει βελτίωση και αναβάθμιση των παρεχόμενων υπηρεσιών προς τους δημότες» τόνισε, προσθέτοντας ότι οι αιρετοί της Αυτοδιοίκησης θα μπορούν πλέον να λειτουργούν σε ένα εύρυθμο περιβάλλον όπου κυριαρχούν οι αρχές της χρηστής διοίκησης και της πολιτικής συνεννόησης, πάντα προς όφελος των τοπικών κοινωνιών.\n«Με τις προωθούμενες αλλαγές διασφαλίζουμε ότι ο νέος εκλογικός νόμος θα είναι αντιπροσωπευτικός της λαϊκής βούλησης και θα βοηθά την αναλογικότητα να εκφράζεται καλύτερα στα Δημοτικά και Περιφερειακά Συμβούλια δίχως τις παραλυτικές συνέπειες του ισχύοντος συστήματος. Κανένας Δήμαρχος και κανένας Περιφερειάρχης δεν θα είναι πλέον “όμηρος” της εκάστοτε μειοψηφίας» τόνισε μεταξύ άλλων.\nΑναφορικά με την πρωτοβουλία να προσφέρει από μια 30τομη εγκυκλοπαίδεια «Μαλλιάρης Παιδεία» στα τρία δημοτικά σχολεία, ο κ. Καράογλου σημείωσε ότι η χειρονομία του αποσκοπεί να λειτουργήσει ενισχυτικά στην καθημερινή εξερεύνηση των δρόμων της γνώσης από τους μαθητές και τους δασκάλους τους.\nΌπως είπε: «Η γνώση είναι δύναμη και το καλύτερο αντίδοτο στον δογματισμό. Γι’ αυτό και εγώ φροντίζω να στέκομαι πάντα δίπλα στις ανάγκες των μαθητών, στο βαθμό που το επιτρέπουν οι δυνάμεις μου. Ευχαριστώ τον εκδοτικό οίκο “Μαλλιάρης-Παιδεία” και προσωπικά τον κ. Αντώνη Μαλλιάρη για τη συνεισφορά του στην πραγματοποίηση της σημερινής δωρεάς».\nΟ κ. Καράογλου στην Ανάληψη συναντήθηκε με τον Πρόεδρο της Τοπικής Κοινότητας κ. Γιώργο Δολμά. Στο Κολχικό με τον Πρόεδρο της Δημοτικής Κοινότητας κ. Γεράσιμο Ταχμαζίδη. Στη Χρυσαυγή με τον Πρόεδρο της Τοπικής Κοινότητας κ. Χρήστο Καλαΐτζή. Στο Ηράκλειο με τον Πρόεδρο της Τοπικής Κοινότητας κ. Θεόδωρο Τσιάνη. Στο Περιβολάκι με τον Πρόεδρο της Τοπικής Κοινότητας κ. Ζωγράφο Μπουτουράκη. Τέλος, στο Λαγκαδά, συναντήθηκε με τον Πρόεδρο της Δημοτικής Κοινότητας κ. Αστέριο Καραγιοβάννη.\nΠροηγούμενο άρθροΔ. Αυγερινοπούλου: “Χρηματοδοτείται η βιώσιμη ανάπτυξη των καταρρακτών της Νεμούτας και των μονοπατιών της ορεινής Ολυμπίας”\nΕπόμενο άρθροΗ Ζέττα Μακρή εκφράζει τις ευχαριστίες της σε δωρητές ηλεκτρονικού εξοπλισμού σε σχολεία\nΟύρσουλα φον ντερ Λάιεν: Πράσινο φως από την ΕΕ για το πρόγραμμα «Ελλάδα 2.0» – Η Ελλάδα γίνεται ισχυρότερη\nΔήμος Αθηναίων: Τίμησε τη μνήμη του δολοφονημένου από τρομοκράτες αστυνομικού Νεκτάριου Σάββα


hacks: Δημοσκόπηση: Καλύτερα iPhone Hacks\nΗ κοινότητα hacking του iPhone ήταν\nπου εργάζονται με πλήρη ατμό για τις τελευταίες και μεγαλύτερες αδράνιες iPhone από την έναρξή της, αφήστε τους να γνωρίζουν ποια iPhone hack έχετε αρέσει περισσότερο. Αξίζουν την πίστη για όλη τη σκληρή δουλειά,\nήταν το ξεκλείδωμα του iPhone, μία από τις προσαρμογές iPhone, μία από τις εφαρμογές iPhone ή το iPhone ή ένα βοηθητικό πρόγραμμα iPhone;\nείναι επίσης ο τρόπος να τους πείτε τι είδους hack iPhone θα θέλατε στη συνέχεια;\nΔημιούργησα μια λίστα με iPhone αμυχές για να ψηφίσετε, η οποία αρχικά βασίζεται σε όλα τα άρθρα hacks iPhone που δημοσιεύονται στο iPhoneHacks.com.\nΚάνοντας κλικ στα βέλη επάνω ή κάτω μπροστά από ένα στοιχείο λίστας εισάγετε την ψήφο σας. Η ψήφος σας θα καταγραφεί μόνο μία φορά ανά στοιχείο, ενώ είναι ίδια\nθέση, αλλά αν ένα αντικείμενο κινείται πάνω ή κάτω στην κατάταξη μπορείτε να το ψηφίσετε


Η Ελλάδα στην παγίδα της παρακμής, Γιάννης Βούλγαρης* | Αττικός Παρατηρητής\nΗ Ελλάδα στην παγίδα της παρακμής, Γιάννης Βούλγαρης*\nPosted by Αττικός Παρατηρητής on 19 Απριλίου, 2015\nΣτο άρθρο αυτό δεν θα βρείτε καμία «έκκληση» στον κ. Τσίπρα «να παρέμβει επιτέλους», «να αποφασίσει επιτέλους» ποιον δρόμο κρίνει ότι η χώρα πρέπει να τραβήξει. Οσο αυξάνει η βουβή απόγνωση για την αβεβαιότητα και την προϊούσα οικονομική καταστροφή της χώρας τόσο αυξάνουν και οι «εκκλήσεις». Η εξέλιξη δείχνει ότι ο κ. Τσίπρας ούτε μπορεί ούτε θέλει ούτε ξέρει να λύσει τα θανάσιμα προβλήματα που συσσωρεύονται. Η εικόνα ότι υπάρχει ο κακός ΣΥΡΙΖΑ του κ. Λαφαζάνη που εμποδίζει τον καλό ΣΥΡΙΖΑ του «πραγματιστή» κ. Τσίπρα είναι ψευδής. Η κυβερνητική πορεία δείχνει ότι ο ΣΥΡΙΖΑ είναι ένας ανομοιογενής φορέας που η εξουσία τον αποδιαρθρώνει περαιτέρω αντί να τον ενοποιεί. Και η αποδιάρθρωση του κυβερνητικού κόμματος αποδιαρθρώνει την Ελλάδα, οδηγώντας τη σε μια τροχιά ιστορικής παρακμής και φτωχοποίησης.\nΗ εικόνα της κυβέρνησης αποτυπώνει τη συγκεχυμένη φυσιογνωμία του ΣΥΡΙΖΑ. Ενα κόμμα της μετακομμουνιστικής Αριστεράς του 4% εκμεταλλεύτηκε επιτυχώς τη χρεοκοπία και την κρίση, πραγματοποιώντας μια εθνικολαϊκιστική μετάλλαξη που το έφερε στο 36%. Η ίδια μετάλλαξη προετοίμασε την κυβερνητική συνεργασία ΣΥΡΙΖΑ – ΑΝΕΛ με την εθνικολαϊκιστική Ακροδεξιά των ΑΝΕΛ. Συνεργασία που δεν περιορίζεται στο επίπεδο της κορυφής, αλλά προϋποθέτει την εθνικολαϊκιστική και συνωμοσιολογική μετάλλαξη ενός μέρους της αριστερόστροφης κοινωνικής βάσης. Κοινός παρονομαστής του όλου εγχειρήματος ήταν η ακραία αντιπολιτευτική πόλωση και ο βαθύς κοινωνικός – συντεχνιακός συντηρητισμός τού «να μην αλλάξει τίποτα – φταίνε οι ξένοι».\nΣήμερα βλέπουμε τα κομμάτια αυτού του μορφώματος να κινούνται ασυνάρτητα. Το μικρό μετακομμουνιστικό κόμμα που έψαχνε την ταυτότητά του στην «εναλλακτική παγκοσμιοποίηση», στην αλληλεγγύη με τους μετανάστες και κυρίως στο σταθερό φλερτ με τον νεοαναρχικό χώρο και την τρομοκρατία δημιούργησε ήδη ένα πρόβλημα δημόσιας ασφάλειας, μελλοντικής αυθεντικής ανθρωπιστικής κρίσης με θύματα τους μετανάστες και μια νέα υποβάθμιση του κέντρου των μεγάλων πόλεων, από την οποία, όπως συνέβη στο πρόσφατο παρελθόν, θα ενισχυθεί η Ακροδεξιά. Το ίδιο κομμάτι, το οποίο είχε μηδαμινή επαφή με τα εργατικά στρώματα εκτός Δημοσίου, καταφεύγει σε γκεμπελικού τύπου συκοφαντίες κατά των μεταλλωρύχων στις Σκουριές, της μόνης αυθεντικά βιομηχανικής εργατικής ομάδας που κινητοποιείται απεγνωσμένα για να υπερασπίσει τη δουλειά της.\nΑλλο κομμάτι με πρωταγωνιστή τον κ. Καμμένο γελοιοποίησε την κυβερνητική προτεραιότητα περί «ανθρωπιστικής κρίσης» μοιράζοντας εκατομμύρια στη Λόκχιντ, ενώ εξαπατά συστηματικά την κοινή γνώμη με ψεύτικες ελπίδες για βοήθεια που θα έρθει από το «ξανθό γένος». Παραδίπλα, η Πρόεδρος της Βουλής, με ένα αδιευκρίνιστο κομμάτι της Κοινοβουλευτικής Ομάδας, κινείται μεταξύ της κωμωδίας της Επιτροπής για το «επαχθές χρέος» και των φιλικών χειρονομιών προς τη Χρυσή Αυγή. Το χειρότερο από όλα όμως είναι ότι η κυβέρνηση δεν στέκεται ενιαία ούτε καν στη «διαπραγμάτευση», όπως μαθαίνουμε από τον Τύπο. Από τη μια, η ομάδα Βαρουφάκη, Θεοχαράκη, Παναρίτη, από την άλλη η (σοβαρότερη) ομάδα Δραγασάκη, Χουλιαράκη, την οποία εμπιστεύεται περισσότερο ο κ. Τσίπρας.\nΓιατί ο κίνδυνος επικρέμαται. Η ηγεσία του ΣΥΡΙΖΑ φαινομενικά μόνο διαπραγματεύεται.\nΣτην ουσία, απειλεί ότι θα αυτοκτονήσει πιστεύοντας ότι τελικά οι δανειστές θα διστάσουν και θα «συμβιβαστούν». Ζει άλλη μια αυταπάτη; Οπως στην αρχή, όταν νόμιζε ότι θα ηγηθεί μιας ευρύτερης αλλαγής στην Ευρώπη για να διαπιστώσει γρήγορα ότι έγινε παράδειγμα προς αποφυγή; Το πιθανότερο σενάριο σε περίπτωση Grexit το διατύπωσε ο επικεφαλής μελετών του ΔΝΤ Ολιβιέ Μπλανσάρ: η ευρωζώνη είναι οικονομικά προετοιμασμένη, οι αγορές το έχουν προκαταλάβει και οι πολιτικές επιπτώσεις θα αντιμετωπιστούν με πολιτικά μέσα, δηλαδή με την επιτάχυνση της πολιτικής και δημοσιονομικής ενοποίησης των υπόλοιπων κρατών – μελών. Πρόσθεσε βεβαίως το προφανές. Οτι το Grexit θα είναι εξαιρετικά επώδυνο για την Ελλάδα.\nΟι πολιτικές δυνάμεις της φιλοευρωπαϊκής Ελλάδας υφίστανται ακόμα τις επιπτώσεις της εκλογικής ήττας και μοιάζουν αποθαρρημένες. Αλλά οι δραματικές εξελίξεις τις «τραβούν από το μανίκι». Οι δηλώσεις διαθεσιμότητας για εναλλακτικές κυβερνητικές συμμαχίες δεν ανταποκρίνονται στις απαιτήσεις αυτής της συγκυρίας. Τώρα προέχει η συστηματική κριτική του έργου της συγκυβέρνησης ΣΥΡΙΖΑ – ΑΝΕΛ ώστε να περιοριστεί η σημερινή συγκεχυμένη «αποδοχή» της, που την κάνει αλαζονική και τυχοδιωκτική. Είναι προϋπόθεση προκειμένου ο ΣΥΡΙΖΑ να κάνει την επιλογή του «έντιμου συμβιβασμού». Επιπλέον, χρειάζονται πολιτικές πρωτοβουλίες κορυφής και βάσης ώστε να ανασυνταχθεί η φιλοευρωπαϊκή Ελλάδα.\nΣε αυτό το πλαίσιο, εναπόκειται στις φιλοευρωπαϊκές δυνάμεις του ΣΥΡΙΖΑ να βρουν τους συνομιλητές πέρα από τους θιασώτες της δραχμής ή της χρεοκοπίας.\n« Στα 239 εκατ. ευρώ τα χρέη των Δήμων. Αύξηση 40%\nΈνα τσαντίρι με πανοραμική θέα, στον αρχαιολογικό χώρο του Σουνίου και στο Σαρωνικό κόλπο!!! »


Γιάννης Λογοθέτης: Σαμαράς: Δεν μπορούμε να κρατάμε υπεράριθμους και ακατάλληλους στο Δημόσιο\nΑπό συνέντευξη στην Κυριακάτικη Καθημερινή και στον Αλέξη Παπαχελά\nΔημοσιογράφος: Η διαθεσιμότητα 15.000 δημοσίων υπαλλήλων είναι αποφασισμένη;\nΣαμαράς: Μιλάμε για μέτρα που δεν παραβιάζουν το Σύνταγμα, γιατί προηγείται η κατάργηση των οργανικών θέσεων μέσα από συγχωνεύσεις ή καταργήσεις δημοσίων φορέων. Μιλάμε ακόμα για άτομα που κατά κανόνα δεν έχουν περάσει από ΑΣΕΠ. Μιλάμε για άλλους που... έχουν ήδη κατηγορηθεί για παραπτώματα, οι υποθέσεις έχουν τελεσιδικήσει, αλλά οι υπεύθυνοι έχουν πέσει πολύ «στα μαλακά». Ή για άλλες περιπτώσεις ατόμων που βρέθηκαν ή δήλωσαν τα ίδια «ακατάλληλα», αλλά παραμένουν στην υπηρεσία! Και που πάντως, ακόμα και στη διαθεσιμότητα θα παίρνουν πάνω από τον μισό μισθό τους για ένα χρόνο. Αρα δεν θα βρεθούν στην ανεργία, από τη μία μέρα στην άλλη. Δεν μπορούμε να υποχρεωνόμαστε να κόβουμε μισθούς και συντάξεις, ενώ κρατάμε υπεράριθμους και ακατάλληλους στο Δημόσιο, τη στιγμή που στον ιδιωτικό τομέα έχει εκτοξευθεί η ανεργία. Αυτό το «σπυρί» έπρεπε πια να «σπάσει». Και το κάνουμε με τον πιο ήπιο τρόπο. Αλλά το κάνουμε...\nΑναρτήθηκε από ΓΙΑΝΝΗΣ ΛΟΓΟΘΕΤΗΣ στις 1:10 π.μ.


Η Τουρκία ως Ανδρομέδα (χωρίς τηλεσκόπιο)\nΓΙΩΡΓΟΣ ΤΖΙΒΑΣ, 23/07/2019 (τελευταία ενημέρωση 16:59)\nΕίναι κι αυτοί που παρακολουθούν τη στήλη και δεν μπορούν να βγάλουν άκρη πως κατά καιρούς τα σχόλιά της περνάνε μέσα από την αστρονομία και το Διάστημα. Πώς, δηλαδή, μπορούμε να δούμε ακόμα και το κυπριακό μέσα από ένα τηλεσκόπιο. Ξεκαθαρίζω πως από το τηλεσκόπιο κρατάω κάποιες αποστάσεις, γιατί με αυτό το πολύτιμο όργανο πολλά μπορείς να δεις και άλλα τόσα να χάσεις… Η αστρονομία είναι από τις αρχαιότερες επιστήμες. Έλληνες, Πέρσες και Άραβες χιλιάδες χρόνια πριν έβλεπαν τον ουρανό τη νύχτα και προσπαθούσαν να κατανοήσουν τι γίνεται γύρω μας. Έθεσαν τις βάσεις της επιστήμης αυτής, που σήμερα με την τεχνολογία όλο και εξελίσσεται. Το Διάστημα, έτσι για να ξέρετε σήμερα που μιλάμε, τροφοδοτεί την καθημερινότητά μας με άπειρες εφαρμογές και λύσεις.\nΗ μελέτη του απείρου δεν θα σταματήσει ποτέ, ούτε θα ολοκληρωθεί κάποτε. Η απορία μας γιατί υπάρχουμε όπως υπάρχουμε δεν θα λυθεί, μάλλον θα μεγαλώνει συνέχεια.\nΗ αστρονομία και η φιλοσοφία κάποτε συναντιούνται και κάποτε η κάθε μια τραβάει τον δρόμο της. Η αστρονομία στην ουσία μελετά τον φυσικό κόσμο, η φιλοσοφία πάει πιο πέρα σε έναν άλλο κόσμο αυτόν της ηθικής και της μεταφυσικής. Ένας περίεργα καλός φίλος, μου γράφει συχνά πως τα κατάφερα, ενώ κοιτάζω το αχανές άπειρο να το συνδέω με την πολιτική και ιδιαίτερα το Κυπριακό. Και αυτός και αρκετοί άλλοι με χαρακτηρίζουν εθνικιστή για τα όσα σχολιάζω περί της λύσης του Κυπριακού.\nΟ Θουκυδίδης δεν ήταν ούτε αστρονόμος ούτε φιλόσοφος. Ιστορικός ήτανε, αλλά το έργο του είναι τόσο μεγάλο και ισχυρό που τα μεγάλα πανεπιστήμια της Δύσης τον διδάσκουν εδώ και χρόνια, ασταμάτητα. Ο Θουκυδίδης θεμελίωσε ένα αξίωμα που ακόμα κανένας δεν κατάφερε να το ανατρέψει. Γράφοντας, λοιπόν, πως στην Ιστορία, «ο ισχυρός προχωρά όσο του επιτρέπει η δύναμή του, ενώ ο αδύνατος υποχωρεί όσο του επιβάλλει η αδυναμία του», μάς φανέρωσε το διά ταύτα όλων των συγκρούσεων, στρατιωτικών και πολιτικών. Ακόμα και των διαπροσωπικών μας σχέσεων. Αναζητώντας, λοιπόν, τι συμβαίνει γύρω μας (με τηλεσκόπια) γνωρίσαμε πως ένας τεράστιος γαλαξίας, αυτός της Ανδρομέδας, είναι τεράστιος και (κακή μας τύχη) γείτονάς μας. O «Μilky way», εμείς δηλαδή, είμαστε πιο μικρός. Οι επιστήμονες, έστω κι αυτοί ακόμα που δεν γνωρίζουν το αξίωμα του Θουκυδίδη, δεν μας δίνουν καμιά ελπίδα. Η Ανδρομέδα κινείται προς τα πάνω μας με ταχύτητα 402.336 χιλιόμετρα την ώρα (αρκετή ταχύτητα για να κάνει κάποιος τον γύρο του κόσμου σε μόλις έξι λεπτά). Η καταστροφή μας (θα μας καταπιεί οπωσδήποτε), σύμφωνα με τους φυσικούς νόμους, είναι αναπόφευκτη. Ο Θουκυδίδης κατανόησε ότι η ιστορία δεν είναι παρά μια απλή (αλλά βάρβαρη) εφαρμογή των φυσικών νόμων.\nΧρειάζεται τηλεσκόπιο να δει ένας, ποια είναι η Ανδρομέδα στην Ανατολική Μεσόγειο; Αυτά.\nΑπλοί τρόποι για να περιορίσουμε το συχνό τσιμπολόγημαΟδεύει προς Κύπρο ο Μανθάτης για χάρη της Ανόρθωσης, συμφωνία για δανεισμό του από τον Ολυμπιακό


hotels.com-Ξενοδοχεία Με Πισίνα σε Farmington, Ειδικές Προσφορές σε Ξενοδοχεία με Πισίνα σε Farmington\nΞενοδοχεία - Πισίνα - Farmington\nFarmington - Ξενοδοχεία\nΠισίνα ξενοδοχεία στην πόλη Farmington\nφωτογραφία από Tiffany Zhou\nFarmington: Κορυφαία σημεία ενδιαφέροντος\nWestfarms Mall (εμπορικό κέντρο)Westfarms Mall (εμπορικό κέντρο), Farmington: Αν σας αρέσουν τα ψώνια, μην ξεχάσετε να επισκεφτείτε αυτό το μέρος.\nΚέντρο Υγείας Πανεπιστημίου του ΚονέκτικατΚέντρο Υγείας Πανεπιστημίου του Κονέκτικατ: Πρόκειται για ένα νοσοκομείο που βρίσκεται 3 χλμ. από το κέντρο της πόλης (Farmington).\nMiss Porter's SchoolΑν θέλετε να δείτε τα αξιοθέατα της περιοχής, επισκεφτείτε αυτό το μνημείο (Miss Porter's School) που βρίσκεται 13,8 χλμ. από το κέντρο (Χάρτφορντ). Επίσης, θα μπορούσατε να ξεκινήσετε την πολιτιστική σας περιήγηση από τα μουσεία της περιοχής.\nΜουσείο Hill-SteadFarmington: Αν σας ενδιαφέρει να επισκεφτείτε μουσεία, ενώ βρίσκεστε εδώ, θα μπορούσατε να ρίξετε μια ματιά στις εκθέσεις σε μέρη, όπως Μουσείο Hill-Stead. Αν επιθυμείτε να δείτε περισσότερα μουσεία εδώ (Farmington), σε κοντινή απόσταση με τα πόδια θα βρείτε το ακόλουθο: Οικία Stanley-Whitman House.\nΜονοπάτι Winding TrailsΑν ανήκετε στους ταξιδιώτες που απολαμβάνουν τη φύση, μη χάσετε την ευκαιρία να επισκεφτείτε ένα όμορφο κεντρικό μέρος: Μονοπάτι Winding Trails, 3,2 χλμ. από Farmington. Εδώ (Farmington) θα βρείτε πολλές άλλες δημοφιλείς δραστηριότητες, όπως την ακόλουθη: XL Center (στάδιο).\nΛίμνη Batterson Park PondΛίμνη Batterson Park Pond: Ακούστε τον χαλαρωτικό ήχο του νερού και βγάλτε αξέχαστες φωτογραφίες σε αυτό το μέρος που βρίσκεται 3,1 χλμ. από το κέντρο (Farmington). Σας αρέσουν οι βόλτες; Αν ναι, θα βρείτε σε κοντινή απόσταση τα ακόλουθα μέρη: Λίμνη West Hartford Reservoir και Πάρκο Mill Pond Park.\nΜάθετε περισσότερα για: Farmington\nFarmington - Ξενοδοχεία με πισίνες\nΑν δεν μπορείτε να μείνετε σε ξενοδοχείο χωρίς πισίνα σε αυτήν την οικογενειακή πόλη (Farmington), μην παιδεύεστε. Όποια κι αν είναι τα ταξιδιωτικά σας σχέδια, μπορούμε να σας βοηθήσουμε να βρείτε το κατάλληλο μέρος για να μείνετε σε αυτόν τον προορισμό (Farmington), ώστε να αφοσιωθείτε μόνο στο πώς θα απολαύσετε τα εστιατόρια της πόλης. Θέλετε να δείτε τα αξιοθέατα της περιοχής πριν επιστρέψετε στην πισίνα του ξενοδοχείου σας για να παίξετε ή να χαλαρώσετε; Βγάλτε τα βατραχοπέδιλα, φορέστε κατάλληλα παπούτσια για περπάτημα και κατευθυνθείτε σε τοπικά αξιοθέατα, όπως: Westfarms Mall (εμπορικό κέντρο) και Μουσείο Hill-Stead.\nFarmington - Ποια είναι ορισμένα από τα καλύτερα ξενοδοχεία με πισίνες;\nΔείτε τα αγαπημένα ξενοδοχεία με πισίνες σε αυτόν τον προορισμό (Farmington) σύμφωνα με τους επισκέπτες μας:\nFarmington: ξενοδοχείο 2,5 αστέρων με γυμναστήριο που είναι ανοιχτό όλο το 24ωρο\n• Εσωτερική πισίνα • Πισίνα • Μπανιέρα υδρομασάζ • Ρεσεψιόν όλο το 24ωρο • Κεντρική τοποθεσία\nFarmington: ξενοδοχείο στα προάστια με μπαρ\n• Εσωτερική πισίνα • Εποχική εξωτερική πισίνα • Εστιατόριο • Ρεσεψιόν όλο το 24ωρο • Εξυπηρετικό προσωπικό\nFarmington: ξενοδοχείο 3 αστέρων με μπαρ\n• Εσωτερική πισίνα • Πισίνα • Εστιατόριο • Ρεσεψιόν όλο το 24ωρο • Κεντρική τοποθεσία\nFarmington: δωμάτια με ανέσεις με κουζίνες\n• Εσωτερική πισίνα • Εστιατόριο • Ρεσεψιόν όλο το 24ωρο • Γυμναστήριο • Ήσυχα δωμάτια\nFarmington - Ποια είναι τα καλύτερα πράγματα να δείτε και να κάνετε;\nΝα μερικά μέρη που μπορείτε να εξερευνήσετε σε αυτόν τον προορισμό (Farmington), αν δεν επιλέξετε να μείνετε στο ξενοδοχείο σας με την πισίνα:\n• Λίμνη Batterson Park Pond\n• Καταφύγιο Φύσης Shade Swamp Sanctuary\n• Μουσείο Hill-Stead\n• Οικία Stanley-Whitman House\n• Westfarms Mall (εμπορικό κέντρο)\n• Μονοπάτι Winding Trails\n• Ιστορική Περιοχή Farmington Historic District\n• Naples Pizza\n• Wood-n-Tap - Farmington


Ο Πάνος είναι Πάνος…\nΠαρασκευή, 12 Οκτώβριος 2018 10:51\nΣΥΝΤΟΝΙΣΜΕΝΑ πυρά από τα κυβερνητικά στελέχη δέχτηκε ο Πάνος Καμμένος για το plan B στη Συμφωνία των Πρεσπών που παρουσίασε στις Ηνωμένες Πολιτείες αλλά και τις αναφορές για αμερικανικές βάσεις στο ελληνικό έδαφος πέραν των υπαρχουσών.\nΤον κατηγόρησαν ότι δεν ξέρει τι λέει οι Νίκος Παππάς, Νίκος Κοτζιάς, Νίκος Ξυδάκης, Παναγιώτης Ρήγας και Γιώργος Κυρίτσης.\nΕ και; Πάνος είναι αυτός. Και συνεταιράκι είναι αυτός. Και χωρίς αυτόν δεν θα ήσασταν εκεί που είστε.\n- Την ίδια ώρα ο Τσίπρας όπως πάντα κάνει πλάκα : «Στις ΗΠΑ έχει τυφώνα, αλλά δεν λέγεται Πάνος, λέγεται Μάικλ»\nΜΕ ΤΟΥΣ ΑΝΕΛ πάντα υπάρχει η υποψία του ανέξοδου λεονταρισμού, των βρυχηθμών για το θεαθήναι\nΕδώ και τρεισήμισι χρόνια όλο βρίσκουν αφορμές να διαχωρίζουν τη θέση τους από την κυβερνητική πολιτική.\nΑπό την Παιδεία και την Εκκλησία ως το Σκοπιανό και τα ανθρώπινα δικαιώματα.\nΚαι όλο στηρίζουν με πάθος την κυβέρνηση, υπερασπιζόμενοι τις υπουργικές καρέκλες τους.\nΑλλά τώρα τα πράγματα δείχνουν να σοβαρεύουν, έστω και αν σοβαρότητα και ΑΝΕΛ, είναι συχνά έννοιες ασύμβατες.\n- Και πολύ μάλιστα\nΔΕΝ ΕΙΝΑΙ ΜΟΝΟ η προσωπική ατζέντα του Πάνου Καμμένου, ο οποίος πήγε στις ΗΠΑ, υποσχέθηκε στον Τζέιμς Μάτις τρεις αμερικανικές βάσεις σε Βόλο, Λάρισα, Αλεξανδρούπολη και μια «εναλλακτική συμφωνία» με την ΠΓΔΜ, που φέρεται να θύμωσε τον Αλέξη Τσίπρα, σόκαρε τον Νίκο Βούτση και εξόργισε τις φιλοκυβερνητικές εφημερίδες.\nΕίναι και ο εκπρόσωπος των ΑΝΕΛ, Θεόδωρος Τοσουνίδης ο οποίος μιλώντας στην ΕΡΤ άφησε ανοιχτό το ενδεχόμενο το κόμμα του να στηρίξει πρόταση δυσπιστίας της ΝΔ κατά της κυβέρνησης, με αφορμή το Σκοπιανό!\n- Ντουφεκιές στον αέρα για την τιμή των όπλων\nΑΝ ΠΡΟΣΠΕΡΑΣΟΥΜΕ τον γνωστό σουρεαλισμό –ένα κόμμα της κυβέρνησης να δηλώνει διατεθειμένο να τη ρίξει αλλά έως τότε να τη στηρίζει και να συμμετέχει σε αυτή– είναι μια δήλωση που προεξοφλεί ένα διαζύγιο.\nΘα είναι όμως ένα διαζύγιο «συμφωνημένο», όπως πιθανολογούν όσοι δεν τσιμπάνε από αυτές τις «συγκρούσεις» μεταξύ ΑΝΕΛ και ΣΥΡΙΖΑ;\n- Διόλου απίθανο.\nΠΟΛΛΟΙ ΕΚΤΙΜΟΥΝ ότι αυτές οι διαφωνίες μεταξύ ΑΝΕΛ και ΣΥΡΙΖΑ είναι προσυμφωνημένες. Εξυπηρετούν κομματικά ακροατήρια, γεμίζουν πρωτοσέλιδα του φιλοκυβερνητικού Τύπου που ξαφνικά θυμούνται ιδεολογικούς διπολισμούς σε ένα σύστημα που τα ίδια έντυπα υπηρέτησαν επί χρόνια και κυρίως διατηρούν την εικόνα μιας εύθραυστης κυβέρνησης που ανά πάσα στιγμή –και κυρίως όποτε βολεύει– μπορεί να διαλυθεί και να επιτρέψει μια απόδραση προς τις κάλπες.\nΠόσο βολικό πχ. θα ήταν για τους ΣΥΡΙΖΑ-ΑΝΕΛ να μεταφέρουν στον Κυριάκο Μητσοτάκη όχι μόνο την καυτή πατάτα του Σκοπιανού αλλά και τη βραδυφλεγή βόμβα με τις τράπεζες;\n- Πολύ βολικό θα έλεγα...\nΟ ΚΑΘΗΓΗΤΗΣ που χρηματίζεται ή που πληρώνεται σε είδος για να σε περάσει στις εξετάσεις δεν έχει δικαιολογία.\nΟ γονιός που δωροδοκεί τον καθηγητή για να περάσει το παιδί του, έχει;\nΤο ίδιο αδικαιολόγητοι δεν είναι και οι συνάδελφοι του κάθε «φακελάκια» που κάτι έχουν ακούσει, κάτι γνωρίζουν αλλά δεν θέλουν φασαρίες και προτιμούν να κάνουν πως όλα βαίνουν καλώς;\nΑλλά και οι φοιτητές, που από το να διαβάσουν προτιμούν να πληρώσουν ή να ενδώσουν;\n- Ποιος από τους τρείς φταίει λοιπόν;\nΟΛΟΙ αυτοί, σκουριασμένα γρανάζια είναι στον κακοσυντηρημένο μηχανισμό της εν Ελλάδι παιδείας.\nΣε ένα σύστημα όπου, κακά τα ψέματα, το ζητούμενο δεν είναι να μάθεις αλλά κυρίως να περάσεις τις εξετάσεις, ακόμα και αν αυτό γίνει δια της αντιγραφής.\nΠου στόχος δεν είναι η γνώση, αλλά το πτυχίο ακόμα και αν πρέπει να πληρώσεις κάτω από το θρανίο – ή και «να κάτσεις» στον καθηγητή.\nΑυτή την παιδεία παρέχει εδώ και δεκαετίες η χώρα, αυτή την παιδεία επιζητούν γονείς και παιδιά:\n- Όλα για το «χαρτί»!\nΓΙ' ΑΥΤΟ ΚΑΙ ΕΧΟΥΜΕ γεμίσει από αγράμματους (και αήθεις) πτυχιούχους, από επιστήμονες χωρίς εγκυκλοπαιδικές γνώσεις, σε ορισμένες δε περιπτώσεις χωρίς καν τη γνώση του αντικειμένου τους.\nΓι' αυτό το σχολείο είναι για τους πολλούς χώρος βασανιστηρίων, έστω πλήξης, και όχι χώρος δημιουργίας.\nΑς μην κρυβόμαστε, όλοι γνωρίζουμε πως η απίστευτη υπόθεση των Σερρών δεν είναι τόσο απίστευτη.\nΕίναι και αυτή αποτέλεσμα της χρόνιας λειτουργίας αυτού του σαθρού συστήματος.\n- Δεν αναφέρομαι μόνο στο κράτος, αλλά και στην εν Ελλάδι οικογένεια που μαθαίνει στα παιδιά της πως ο σκοπός αγιάζει τα μέσα.\n- Σε δεινή πολιτική θέση έχει περιέλθει ο υπουργός Ψηφιακής Πολιτικής Νίκος Παππάς λόγω της κατάστασης στην ΕΡΤ.\n- Δεν είναι μόνο τα πυρά που δέχεται από τον Νίκο Φίλη.\n- Ούτε μόνο ότι από τη ΝΔ του ζητούν εξηγήσεις για τις καταγγελίες περί παραδιοίκησης, ρουσφετιών και λογοκρισίας από τον παραιτηθέντα Εντεταλμένο Σύμβουλο Προγράμματος Σπύρο Κρίμπαλη.\n- Ούτε μόνη της η παραίτηση του διευθυντή Ενημέρωσης Βασίλη Ταλαμάγκα.\n- Είναι όλα αυτά μαζί που έχουν συνθέσει μια εικόνα σήψης στην ΕΡΤ, η επαναλειτουργία της οποίας το 2015 (από ΝΕΡΙΤ που ήταν) είχε παρουσιαστεί ως το πεδίο δράσης της Πρώτης Φοράς Αριστερά.\n- Όλα αυτά τα περιγράφουν οι ίδιοι οι δημοσιογράφοι της δημόσιας ραδιοτηλεόρασης σε ανακοίνωση που διακινήθηκε την Πέμπτη, λίγη ώρα προτού ο κ. Παππάς διαβεί την είσοδο της Κουμουνδούρου για μια δύσκολη συνεδρίαση της Πολιτικής Γραμματείας του ΣΥΡΙΖΑ.\n- Σε αυτήν την ανακοίνωση, που υπογράφεται από την εκπρόσωπο των δημοσιογράφων ραδιοφώνου και πολυμέσων της ΕΡΤ, Μαρία Γεωργίου, διατυπώνεται πρόταση για άμεση αλλαγή της διοίκησης της ΕΡΤ αλλά και την αφαίρεση των αρμοδιοτήτων από τον κ. Παππά, με ανάθεση τους σε ευρύτερο σώμα και εποπτεία από την Βουλή.\n- Βλέπετε οι εργαζόμενοι της ΕΡΤ βλέπουν ότι το καθεστώς ΣΥΡΘΖΑ αρχίζει να φυλλορροεί.\n- Και πήραν θάρρος για να που δημόσια τι βλέπουν και τι συμβαίνει στο εσωτερικό του Μεγάρου.\n- Το έχουμε δει αυτό το έργο.\n- Και επειδή το είδαμε θα πρέπει πρώτα να δω στοιχεία και μετά καταδίκες


Τρόποι Πληρωμής | HERBAL MONASTERY\nΜπορείτε να προεξοφλήσετε την παραγγελία σας με ένα απο τους παρακάτω τρόπους:\nα) Τραπεζικό Λογαριασμό\nΜπορείτε να χρησιμοποιήσετε τον κάτωθι τραπεζικό λογαριασμό.\nEUROBANK : GR1202602390000740201156514\nΕίναι απαραίτητη η σωστή αναγραφή του κωδικού παραγγελίας και του ονοματεπώνυμού σας για την αποφυγή καθυστερήσεων και λαθών.\nΌταν πρόκειται για κατάθεση του ποσού στην τράπεζα θα πρέπει να μας στείλετε το αντίγραφο της τραπεζικής εντολής στο email info@herbal-monastery.com, στο οποίο θα πρέπει να αναφέρεται απαραίτητα ο κωδικός παραγγελίας και το πλήρες ονοματεπώνυμο.\nΗ παραγγελία σας θα ξεκινήσει με την επιβεβαίωση της εμφάνισης του ποσού στον τραπεζικό μας λογαριασμό.\nΤυχόν τραπεζικά έξοδα εμβάσματος επιβαρύνουν τον καταθέτη.\nβ) Πιστωτική, χρεωστική κάρτα ή προπληρωμένη (Prepaid) κάρτα\nΜπορείτε με τον ασφαλή τρόπο πληρωμής που σας παρέχει το paypal να ολοκληρώσετε την παραγγελία σας είτε μέσω δικού σας λογαριασμού είτε με χρήση κάρτας Visa και MasterCard.\nΥπάρχει δυνατότητα για την έκδοση τιμολογίου εάν το επιθυμείτε. Αυτό θα πρέπει να το δηλώσετε κατά την διαδικασία παραγγελίας στις ειδικές παρατηρήσεις.


HellenicCoin - Η Ισπανική Κεντρική Τράπεζα συμπεριλαμβάνει το CBDC στο στρατηγικό της σχέδιο\nΗ Ισπανική Κεντρική Τράπεζα συμπεριλαμβάνει το CBDC στο στρατηγικό της σχέδιο\nΠλέον, όλες σχεδόν οι κεντρικές τράπεζες έχουν εξετάσει την πρόταση ενός ψηφιακού νομίσματος της Κεντρικής Τράπεζας, και ορισμένες από αυτές είναι ήδη κοντά στην κυκλοφορία των αντίστοιχων ψηφιακών νομισμάτων τους. Η κεντρική τράπεζα της Ισπανίας, η Banco de España, είναι η τελευταία που ανακοινώνει τα σχέδιά της για ένα κρατικό νόμισμα και προσπαθεί να επικεντρωθεί σε προτάσεις σχεδιασμού για ένα ψηφιακό νόμισμα κεντρικής τράπεζας τα επόμενα χρόνια.\nΣτο στρατηγικό της σχέδιο που συζητά τον χάρτη πορείας της τράπεζας για το 2020 έως το 2024, η τράπεζα είπε ότι θα αναλύσει τις πολιτικές και τις τάσεις της Ευρωπαϊκής Κεντρικής Τράπεζας (ΕΚΤ) στην ισπανική οικονομία, ενώ θα διερευνήσει επίσης το CBDC.\nΤο σχέδιο επικεντρώνεται πρωτίστως σε σημαντικά σημεία, όπως η μελέτη της επίδρασης των αρνητικών επιτοκίων στις τράπεζες, οι πιέσεις που σχετίζονται με το COVID στις αγορές και άλλα ζητήματα που πρέπει να αντιμετωπιστούν. Δεν υπάρχουν πολλές λεπτομέρειες σχετικά με τα σχέδια CBDC, αλλά η έκθεση σημειώνει ότι η έρευνα CBDC αποτελεί προτεραιότητα στο θέμα «Νέες τεχνολογίες και πηγές πληροφοριών».\nΈνα μέρος του σχεδίου έχει ως εξής:\n«Οι επιπτώσεις για το χρηματοπιστωτικό σύστημα και την οικονομία στο σύνολό της από την εισαγωγή ενός ψηφιακού νομίσματος κεντρικής τράπεζας θα αναλυθούν, λαμβάνοντας υπόψη διάφορες προτάσεις σχεδιασμού και συμπεριλαμβανομένων πτυχών που σχετίζονται με την ψηφιακή αναγνώριση.»\nΑπίθανο σενάριο η ψηφιακή πεσέτα\nΗ Ισπανία δεν εκδίδει το φυσικό της νόμισμα πεσέτα και χρησιμοποιεί το ευρώ από το 2002 ως μέρος του Ευρωσυστήματος. Ως εκ τούτου, είναι απίθανο μια ψηφιακή έκδοση της πεσέτας να έρχεται στην αγορά.\nΤο 2017, όταν ο Mario Draghi ήταν επικεφαλής της ΕΚΤ ως πρόεδρος, αντιτάχθηκε έντονα στην ιδέα της Εσθονίας να εκδώσει CBDC δηλώνοντας ότι «Κανένα κράτος μέλος δεν μπορεί να εισαγάγει το δικό του νόμισμα». «Το νόμισμα της ευρωζώνης είναι το ευρώ», είπε. Αυτό ακολούθησε με την εσθονική κυβέρνηση να αρνείται ότι έχει σχέδια σχετικά με την έκδοση «estcoin».\nΑλλά τα πράγματα είναι διαφορετικά τώρα, υπό την ηγεσία της Christine Lagarde, η ΕΚΤ ήταν πιο ανοιχτή προς τα ψηφιακά νομίσματα και μάλιστα έχει το εμπορικό σήμα «ψηφιακό ευρώ».\nΌπως αναφέρθηκε προηγουμένως από την Daily Chain, η ΕΚΤ δημοσίευσε πρόσφατα μια έκθεση για το ψηφιακό ευρώ, αναφέροντας ότι η κεντρική τράπεζα πρέπει να είναι προετοιμασμένη για την στιγμή που το CBDC θα γίνει απαραίτητο. Αλλά αυτό είναι για το ψηφιακό ευρώ και η ψηφιακή πεσέτα παραμένει μια απίθανη επιχείρηση.\nΩστόσο, ο Juan Ayuso Huertas, Γενικός Διευθυντής της Banco de España, είναι αρκετά δραστήριος σχετικά με αυτές τις τεχνολογίες επόμενης γενιάς. Είναι μέλος της ομάδας υψηλού επιπέδου για το ψηφιακό νόμισμα της Κεντρικής Τράπεζας, η οποία συνέταξε την ψηφιακή έκθεση ευρώ.\nΜια έκθεση με τίτλο «Εισαγωγή στην τρέχουσα συζήτηση για το ψηφιακό νόμισμα της Κεντρικής Τράπεζας» δημοσιεύθηκε επίσης νωρίτερα φέτος, με συγγραφείς τους Ayuso και Carlos Conesa, αναπληρωτή διευθυντή στην κεντρική τράπεζα.


Με αφορμή το ποίημα του Οδυσσέα Ελύτη, "Ο ταχυδρόμος" και αφού μιλήσαμε για τα περιστέρια και τα ταξιδιωτικά περιστέρια, αποφασίσαμε να γράψουμε μηνύματα για την οικογένειά μας, για να αποκτήσουν οικολογική συνείδηση και να τους τα μεταφέρει το περιστέρι.\nΗ ενεργή συμμετοχή των γονέων σε δράσεις του σχολείου για το περιβάλλον και τη διαμόρφωση του αύλειου χώρου.\nΣυγκεντρώθηκε ένας μεγάλος αριθμός από πλαστικά καπάκια, (ως οικογένεια) και θα δοθούν για ανακύκλωση για αγορά αναπηρικού αμαξιδίου.\nΗ συμμετοχή στον καλωπισμό και την περιποίηση των παρτεριών. Φύτεμα λουλουδιών με τη συμμετοχή και των γονέων σε ώρα μαθήματος.\nΕκπαιδευτικοί διαφορετικών τάξεων, Εκπαιδευτικοί Ειδικοτήτων, Γονείς.\nΦωτεινή Λαμπέρη (ΠΕ70) , Μαρία Χλίμπου (ΠΕ70), Αριάδνη Δημητράκα (ΠΕ06), Γιώργος Ζορμπάς (ΠΕ70) Δ/ντής\nΔημοσιοποίηση της δράσης στην τοπική εφημερίδα πολιτιστικού περιεχομένου, που κυκλοφορεί 10 χρόνια, είναι μηνιαία, έγχρωμη, συνδρομιτική, 20 σέλιδη.\nΟικολογικό μήνυμα προς τους γονείς


Μόσχα: ο απόλυτος χριστουγεννιάτικος προορισμός | Ταξίδια\n17 Δεκεμβρίου 2019 , Από: Βαλεντίνα Ζαμπιόγλου\nΠηγή εικόνας: .arttravel.gr\nΤα Χριστούγεννα, όλες οι πόλεις του κόσμου φορούν τα γιορτινά τους και μοιάζουν βγαλμένες από παραμύθι. Η Μόσχα παραδοσιακά είναι η πιο όμορφα διακοσμημένη πόλη, με εορταστικά φώτα, χριστουγεννιάτικα δέντρα και χριστουγεννιάτικα στολίδια. Αν και σε πολλούς ένα ταξίδι στη Μόσχα τον χειμώνα φαντάζει τρομακτικό, πιστεύω ότι πρέπει να ζήσετε τον ρωσικό χειμώνα έστω για μια φορά στη ζωή σας. Τι καλύτερο λοιπόν από το να το επιχειρήσετε τα Χριστούγεννα; Οι παρακάτω δραστηριότητες θα σας βοηθήσουν να περάσετε μια απολύτως αξέχαστη περίοδο Χριστουγέννων στη καρδιά της Ρωσίας.\nΟ καιρός στη Μόσχα τα Χριστούγεννα:\nΑν θέλετε να απολαύσετε τα “λευκά Χριστούγεννα” στη Μόσχα, τότε θα πρέπει να πάρετε ζεστά ρούχα. Τα ισοθερμικά, τα γάντια, τα μπουφάν και τα κασκόλ θα ήταν μια πολύ καλή λύση, καθώς οι θερμοκρασίες είναι πολύ πιο κάτω από το μηδέν. Το χιόνι πέφτει ασταμάτητα κατά τη διάρκεια αυτής της περιόδου.\nΕορτασμός των Χριστουγέννων:\nΗ εορταστική περίοδος ξεκινάει από τις αρχές Δεκεμβρίου μέχρι τις αρχές Ιανουαρίου. Τα Χριστούγεννα στη Ρωσία γιορτάζονται 7 Ιανουαρίου γιατί ακολουθούν το Ιουλιανό ημερολόγιο. Τα δώρα δεν ανταλλάσσονται τα Χριστούγεννα, αλλά την Πρωτοχρονιά που παραμένει η μεγαλύτερη γιορτή του χρόνου. Βέβαια, αν εσείς θέλετε να τα γιορτάσετε 25 Δεκεμβρίου, μπορείτε να το κάνετε στη Μόσχα καθώς υπάρχουν πολλοί που ακολουθούν και το Γρηγοριανό ημερολόγιο. Όλο αυτό το διάστημα υπάρχουν τόσο πολλές εκδηλώσεις που δεν θα ξέρετε που να πάτε. Για τον λόγο αυτό, θα σας προτείνω μερικές από τις εκδηλώσεις των Χριστουγέννων που δεν θα πρέπει να χάσετε, ώστε να γίνουν οι διακοπές σας ονειρεμένες.\nΠηγή εικόνας: pinimg.com\nΦεστιβάλ “Journey Into Christmas”\nΤο “ταξίδι στα Χριστούγεννα” είναι μια σειρά εκδηλώσεων που σχετίζονται με τα Χριστούγεννα και ξεκινάει στις 22 Δεκεμβρίου στη Μόσχα. Αυτό το φεστιβάλ, απλώνεται σε 30 σημεία στη Μόσχα και μπορείτε να απολαύσετε 30 διαφορετικές εκδηλώσεις, όπως θεατρικές παραστάσεις, συναυλίες και μαθήματα τέχνης.\nΈκθεση στην πλατεία “Τερσκάγια”\nΗ γιορτή των Χριστουγέννων στη Μόσχα δεν θα ήταν πλήρης χωρίς τις χριστουγεννιάτικες εκθέσεις. Θα δείτε πολλές εκθέσεις, αλλά αυτή είναι μία από τις καλύτερες. Υπάρχουν εκατοντάδες πάγκοι που πωλούν Χριστουγεννιάτικα αντικείμενα, αναμνηστικά, διακοσμητικά και είδη διατροφής. Βέβαια, για τα παιδιά υπάρχουν χώροι που μπορούν να παίξουν, να ζωγραφίσουν και να διασκεδάσουν.\nΘέατρο πάγου στο δημόσιο κήπο Novopushkinsky\nΗ Μόσχα είναι διάσημη σε όλο τον κόσμο για τις παραστάσεις μπαλέτου πάγου. Τις πιο δημοφιλείς παραστάσεις της, όπως ο Καρυοθραύστης, η Λίμνη των Κύκνων και το Cipollino μπορείτε να τις απολαύσετε σε όλη τη διάρκεια των εορτών.\nΠηγή εικόνας: pp.userapi.com\nΧριστουγεννιάτικη αγορά του Κρεμλίνου\nΟι Χριστουγεννιάτικες αγορές της Μόσχας είναι διάσημες σε όλο τον κόσμο. Με το Κρεμλίνο ως ένα μαγευτικό σκηνικό, η Κόκκινη Πλατεία για τις χριστουγεννιάτικες αγορές σας είναι μια θαυμάσια επιλογή. Εδώ θα βρείτε αναμνηστικά, χριστουγεννιάτικα στολίδια, κούκλες Matryoshka, και ζωγραφισμένα παιχνίδια Khokhloma. Εξίσου καλή είναι και η αγορά Dorogomilovsky που θα μπορείτε να δοκιμάσετε παραδοσιακά χριστουγεννιάτικα γεύματα και λιχουδιές.\nΡώσικη παραδοσιακή κουζίνα\nΑυτό που θα πρέπει να κάνετε, όταν βρεθείτε στη Ρωσία είναι να πάτε σε ένα από τα πολλά υπέροχα εστιατόρια και να απολαύσετε τη παραδοσιακή ρωσική κουζίνα, που σερβίρεται κατά τη διάρκεια των Χριστουγέννων. Οι Ρώσοι αγαπούν το καλομαγειρεμένο και νόστιμο φαγητό, οπότε όποιο από τα παραδοσιακά τους πιάτα και αν δοκιμάσετε θα μείνετε ευχαριστημένοι. Μερικά από τα καλύτερα εστιατόρια στη Μόσχα είναι: το Lepim i Varim, το Severyane, το Pasticceria Don Giulio, Streat, Uhvat, Oblomov και Ottepel.\nΠηγή εικόνας: globalvoices.org\nΠαρέλαση Ded Moroz\nDed Moroz σημαίνει Άγιος Βασίλης στα ρώσικα. Υπάρχει μια παρέλαση ‘Ded Moroz’ στη Μόσχα, όπου εκατοντάδες άνθρωποι ντύνονται “Άγιος Βασίλης” και συμμετέχουν στην παρέλαση. Πρόκειται για ένα μεγάλο θέαμα το οποίο δεν πρέπει να χάσετε, αν ταξιδεύετε στη Ρωσία. Θα ερωτευτείτε την πολύχρωμη υπερβολή, κατά τη διάρκεια του φεστιβάλ.\nΤο μαγικό δάσος στην πλατεία Manezhnaya\nΤο “μαγικό” δάσος στην πλατεία Manezhnaya έχει περίπου 300 δέντρα και πραγματικά αισθάνεσαι τη μαγεία κάνοντας μια βόλτα γύρω στο δάσος, κατά τη διάρκεια των Χριστουγέννων. Η περίφημη παράσταση των 12 μηνών είναι μέρος της εκδήλωσης και κορυφαία επιλογή για τους τουρίστες. Αυτό το εορταστικό χριστουγεννιάτικο ντεκόρ είναι κάτι που δεν πρέπει να χάσετε, κατά τη διάρκεια των Χριστουγέννων στη Μόσχα.\nΔιεθνές Χριστουγεννιάτικο Θέατρο στην οδό Tverskaya\nΤο Διεθνές Χριστουγεννιάτικο Θέατρο είναι μια εξαιρετική επιλογή, που δεν θα έπρεπε να αγνοήσεις. Έχει παραστάσεις τόσο για ενήλικες όσο και για παιδιά κατά τη διάρκεια των Χριστουγέννων. Στη διάσημη οδό Tverskaya της Μόσχας, μπορείτε να απολαύσετε παραμύθια ενώ μπορεί και να γίνετε μέρος αυτού του θεατρικού ταξιδιού στο πνεύμα των Χριστουγέννων.\nΠηγή εικόνας: previews.123rf.com\nΟι τουρίστες μπορούν να απολαύσουν μια όμορφη βόλτα στο πάρκο Zaryadye το οποίο φωτίζεται με πολύχρωμα χριστουγεννιάτικα φώτα και χριστουγεννιάτικες διακοσμήσεις. Οι εορτασμοί αρχίζουν στις 22 Δεκεμβρίου και τελειώνουν γύρω στις 14 Ιανουαρίου του επόμενου έτους. Είναι ένα υπέροχο πάρκο για να το επισκεφθείτε πρωί ή βράδυ.\nΗ Ρωσία είναι όμορφη όλες τις εποχές του χρόνου, αλλά γίνεται ακόμη καλύτερη την εποχή των Χριστουγέννων. Βέβαια αυτή είναι η ευκαιρία να εκτιμήσετε ακόμη περισσότερο της ζεστές σούπες, αλλά και την αξία της ρώσικης βότκας.